qundao/data-zh-poetry huggingface dataset:
次韵天全翁书遗光福徐用庄雪湖赏梅十二绝·其九
作者：吴宽
朝代：明
体裁：七言绝句

湖口无人踏断槎，石梁新筑仆银沙。如今要识经营意，信步前山好看花。
次韵天全翁书遗光福徐用庄雪湖赏梅十二绝·其二
作者：吴宽
朝代：明
体裁：七言绝句

不游雁荡即鲈乡，又被五湖勾引忙。举棹落梅春雪乱，开尊临水玉泉香。
次韵天全翁书遗光福徐用庄雪湖赏梅十二绝·其五
作者：吴宽
朝代：明
体裁：七言绝句

新筑吴西白玉城，城中长作看梅行。锦袍更向船头坐，便有神仙世外情。
次韵天全翁书遗光福徐用庄雪湖赏梅十二绝·其八
作者：吴宽
朝代：明
体裁：七言绝句

雪后船窗向晚开，孤山杖屦胜徘徊。戛然何处玄裳影，想见坡仙化鹤来。
次韵天全翁书遗光福徐用庄雪湖赏梅十二绝·其六
作者：吴宽
朝代：明
体裁：七言绝句

不向山人道姓名，词中裴度晚年情。江南风月无人管，天府新除老上卿。
次韵天全翁书遗光福徐用庄雪湖赏梅十二绝·其十
作者：吴宽
朝代：明
体裁：七言绝句

太湖莫作镜湖看，聚坞铜坑地更宽。日暮最高峰上立，青天尺五即长安。
次韵天全翁书遗光福徐用庄雪湖赏梅十二绝·其十一
作者：吴宽
朝代：明
体裁：七言绝句

连宵朗月在青空，始误身居大雪中。莫唱霓裳羽衣曲，人间自有广寒宫。
次韵天全翁书遗光福徐用庄雪湖赏梅十二绝·其十二
作者：吴宽
朝代：明
体裁：七言绝句

为报春风万树梅，年年为汝费深杯。徐卿况复能相引，不尽青山不拟回。
次韵天全翁书遗光福徐用庄雪湖赏梅十二绝·其四
作者：吴宽
朝代：明
体裁：七言绝句

快雪初晴冰满湾，长溪未许放舟还。坐移月里千株树，卧看湖边万玉山。
次韵宾之重九值雨独至
作者：吴宽
朝代：明
体裁：五言律诗

怀麓堂前树，萧萧感暮秋。闭门逢节序，落帽想风流。空负此时酒，閒登何处楼。不须论雨谶，四野少禾头。
次韵寄潘太守琴
作者：吴宽
朝代：明
体裁：七言律诗

闽南阙政赖君修，吏治评来汉代优。民有田畴歌召杜，士能经学比程仇。乞身岂为浮言动，去郡惟将故事留。未老一筇端可却，自临溪足与山头。
次韵屠元勋以二世诰词刻石树先茔之作二首 其二 送文侍御宗严奉使河南
作者：吴宽
朝代：明
体裁：七言律诗

尽说文家好弟兄，更誇仲氏绣衣明。宪台此日官为重，军政多年例巳成。花下莫辞清酒薄，津头遥望画舡轻。从来练达民间事，不负朝廷是此行。
次韵屠元勋以二世诰词刻石树先茔之作二首·其一
作者：吴宽
朝代：明
体裁：七言律诗

合德无劳众口评，两篇天语最分明。秋台此日生无憾，岩壑多年死亦荣。湖水流清环隧道，鄂山分翠绕罗城。穹碑屹立高如许，长表人间罔极情。
次韵屠元勋李若虚斋居联句见寄
作者：吴宽
朝代：明
体裁：七言律诗

西署遥瞻每系心，托交常想岁华深。安能乘兴还移棹，岂为知音是鼓琴。老去文场惭曳白，春来诗椟喜分金。汉家大祀看成礼，更拟高才赋上林。
次韵屠元勋陪祀
作者：吴宽
朝代：明
体裁：七言律诗

南郊春半喜新晴，盛礼初从改卜行。刑狱仍令司寇禁，祝词先许奉常更。酒倾玉瓒分三献，乐奏萧韶合九成。衰病不堪陪祀列，仰瞻袍笏羡光荣。
次韵屠公谢似公送玉黄子二首·其一
作者：吴宽
朝代：明
体裁：七言绝句

碧碗盛来黄玉团，良工虽巧未能钻。临风更带清冰嚼，并作人间六月寒。
次韵屠公谢似公送玉黄子二首·其二
作者：吴宽
朝代：明
体裁：七言绝句

牛心空是赤团团，黄玉悬枝宛若钻。须共杨梅三百颗，冰盘错落照人寒。
次韵屠公过赏缭丝灯
作者：吴宽
朝代：明
体裁：七言律诗

聊乘佳节枉群公，特设屏灯照醉容。云母擘开成五色，鲛人织出费干功。似观池上阎生画，相称筵前李贺钟。银烛再烧光正好，只疑身在玉楼东。
次韵张汝弼见寄
作者：吴宽
朝代：明
体裁：七言律诗

尽去淫祠如狄相，大兴乡学类文翁。郡中有守今难得，岭下斯民久不逢。诗法雕虫成小技，术家磨蝎忝同宫。远期君子来朝日，横浦风高起雪鸿。
次韵徐仲山上元夜过饮
作者：吴宽
朝代：明
体裁：七言律诗

坐阅年华复看灯，故人今夜喜新增。频呵冻笔冰花少，缓酌深杯酒面澄。身在社中应我老，名扬海内更谁朋。每逢令节成清会，只恐豪门总不曾。
次韵文宗儒上元夜饮归
作者：吴宽
朝代：明
体裁：七言律诗

佳节相邀入醉乡，夜深谁肯宿茅堂。高悬应恨油灯暗，细嚼聊供粉饵香。即席从容移笔研，出门颠倒执衣裳。何时更慰清寒苦，一举仍须累十觞。
次韵施焕伯下第
作者：吴宽
朝代：明
体裁：七言律诗

礼闱难遣独离群，老手春来最惜君。暂向长途聊弛担，倘逢知已更论文。客楼高卧三竿日，禁闼遥瞻五色云。为语施雠宜少待，韦编终不负精勤。
次韵施焕伯自制菜灯见送
作者：吴宽
朝代：明

茏篵翠玉巧相连，疑送春盘入夜筵。园子看来偏错若，市人携过已喧然。肯将根柢埋泥土，未许光华照木天。剩有儒家风味在，买油聊费几青钱。
次韵施焕伯自制菜灯见送
作者：吴宽
朝代：明
体裁：七言律诗

茏苁翠玉巧相连，疑送春盘入夜筵。园子看来犹恍若，市人携过巳喧然。肯将根柢埋泥土，未许光华照木天。剩有儒家风味在，买油聊费几青钱。
次韵无锡李舜明见寄二首·其一
作者：吴宽
朝代：明
体裁：七言律诗

朴学无能渐白头，荒田稊稗尚无秋。久怀晦迹真成隐，深愧虚名强见收。幽梦有时过惠麓，故园终岁寄长洲。凉风欲送扁舟去，还许寒毡坐客否。
次韵无锡李舜明见寄二首·其二
作者：吴宽
朝代：明
体裁：七言律诗

惠麓云深有卧麟，幽栖能避洛京尘。诗名早擅如唐室，礼法全疏岂晋人。泉落空阶消溽暑，鸟鸣深谷度青春。旧闻人说山中乐，廊庙谁论秉国钧。
次韵时旸对雨喜晴二首·其一
作者：吴宽
朝代：明
体裁：五言律诗

飒飒复霏霏，清晨坐掩扉。短篱垂豆角，破壁上苔衣。润觉琴声缓，凉惊酒力微。客楼诗句满，未许沈郎肥。
次韵时旸对雨喜晴二首·其二
作者：吴宽
朝代：明

断虹连返照，向晚喜新晴。远市浮埃尽，长沟积水清。歌谣童子事，刈穫野人情。身在幽燕地，无劳赋北征。
次韵朱天昭御史自岭南见寄
作者：吴宽
朝代：明
体裁：七言律诗

强比蚊山力不堪，刑书军政喜能谙。乡心莫绕三江上，风裁争瞻五岭南。都下乘骢传故事，台端着豸忆新衔。秋园嘉话来年续，海月依然在小庵。
次韵朱天昭戒饮
作者：吴宽
朝代：明
体裁：七言律诗

早觉平生一事非，枯喉涓滴到应微。旧传丙吉车茵污，今见陈遵井辖稀。三爵不妨从监史，百壶真念隔庭帏。却愁孤馆当寒夜，禦冷凭谁制寝衣。
次韵李世贤斋居见怀时予病目不出
作者：吴宽
朝代：明
体裁：七言律诗

饭罢斋居撤纸屏，定知踏月步空庭。上林此夜归鸿落，后圃何年睡鹿醒。綵笔淋漓分晓露，玉堂突兀带春星。高情只尺劳相望，思绕西山万叠青。
次韵李世贤遣祀天寿山祷雨有应二首·其一
作者：吴宽
朝代：明
体裁：七言律诗

祷祠初命礼曹臣，百里将诚易感神。周雅累章歌太甚，汉雩成队舞何频。四郊有地无乾土，三日为霖绝点尘。见说阴晴才倏忽，下山犹自月华新。
次韵李世贤遣祀天寿山祷雨有应二首·其二
作者：吴宽
朝代：明
体裁：七言律诗

北瞻高岭覆青盆，云起桥山势独尊。岱岳乾封非汉事，桑林重祷有汤孙。鲋浮洞彻行千里，马去蹄涔散万村。清晓朝衣沾湿处，喜承天宠出金门。
次韵李士英刘道亨过园居看菊二首·其一
作者：吴宽
朝代：明
体裁：七言律诗

诗人浑不厌贫家，閒就荒园看菊花。倾倒腊醅瓶未罄，品题秋色句争嘉。残英抱节真霜杰，本草言功有日华。醉后却劳归骑晚，西风乌帽数枝斜。
次韵李士英刘道亨过园居看菊二首·其二
作者：吴宽
朝代：明
体裁：七言律诗

天寒墙下见枯桑，丛菊朝来未减黄。小巷幸违东市远，疏篱能受北风凉。肯因过客开门懒，赖有呼童洗盏忙。日暮掇英衣袖满，纸屏低拥慢焚香。
次韵李宾之病暑
作者：吴宽
朝代：明
体裁：古风

夏暑亦常事，江南未宜歇。维此曰朔方，气候无差别。洞庭碧汪洋，太行青巀嵲。遥思蛟室空，岂畏羊肠折。对食七或丧，解衣带翻结。颇闻上古时，处野复居穴。宫室始湫隘，文字非漫灭。虽云蔽风雨，重我此炎热。连朝常厩焚，未夜忽庭爇。豳风咏凿冰，月令纪乘驖。彼日故迟来，斯言自高揭。四序功成退，三王世兴迭。祝神司夏令，一月真滥设。将行衣未装，既醉醨还醊。发狂果大叫，排闷得深悦。贫者衣裳单，所虑穷冬节。露胫与蹁跹，赤脚宁蹉跌。暑气任蒸人，吾生况江浙。
次韵李宾之观怀素自叙帖真迹
作者：吴宽
朝代：明
体裁：古风

法书莫辨赝与真，真者一见馀风神。吾生苦不解鉴赏，犹道此卷超凡尘。少时曾观圣母帖，片石错比荆山珍。风神巳乏祗骨骼，邈然陆地望天津。囊无黄金可悬购，自笑微生常乞邻。此卷五年凡两阅，手抚秃翁心转亲。向来作书总孟浪，尽弃旧学从新春。枣函藏弆人莫识，李侯知得嗟何因。昨来借观坐展玩，始识半面俄全身。长廊豁气或狂怒，细墨垂丝兼笑颦。秃翁早受佛氏戒，不贪尚带痴仍嗔。观书得诗吾获利，室有双壁非全贫。临摸咄咄付能者，旧例乞邻缘与人。
次韵李宾之闻谢鸣治自南京归得遗腹孙
作者：吴宽
朝代：明
体裁：古风

乞身上章疏，挥手返故园。依依赤城路，望见非里门。恐负无后罪，行谋及诸昆。邓攸亦偶尔，天道初无言。呱呱者谁泣，无子乃有孙。父兮今何人，敢任顾复恩。幸哉北山梓，延绵此孤根。遂令台南族，宗祀宛犹存。故人闻远信，喜剧向予论。感叹至终夕，未觉词语烦。
次韵李时雍病起二首·其一
作者：吴宽
朝代：明
体裁：七言律诗

病骨棱棱带白须，谁知诗腹却长腴。黄扉出纳声名久，紫禁追随意气孚。终喜和鸣同瑞鸟，难教驰步学生驹。西风欲起犹持扇，应怪元规尘易污。
次韵李时雍病起二首·其二
作者：吴宽
朝代：明
体裁：七言律诗

南国遥遥望眼舒，承恩相好自传胪。强烦官秩居金部，幸接班行在玉除。旱比往年何太甚，暑从今日是多馀。入朝又喜披公服，侍史须将日历书。
次韵李谕德生子志喜
作者：吴宽
朝代：明
体裁：七言律诗

紫禁朝回步雪中，传闻吉语信非空。悬弧在户弯如月，挂綵当筵烂若虹。上日邀宾须岁满，中年为父岂途穷。如何识此真堪喜，我忆平生事颇同。
次韵杨侍郎吏部后园看花二首·其一
作者：吴宽
朝代：明
体裁：七言绝句

雨脚前朝信似麻，冯阑物色遍京华。要知吏部庭中树，不放平章宅里花。
次韵杨侍郎吏部后园看花二首·其二
作者：吴宽
朝代：明
体裁：七言绝句

大手年来罢草麻，挥毫重喜近文华。公门桃李今如许，总被春风尽着花。
次韵沈主客种竹四首·其一
作者：吴宽
朝代：明
体裁：五言律诗

我爱此君子，林间每独来。便成终日坐，应是隔年栽。冻雪长梢在，春风旧叶摧。佳人空谷里，翠袖拂苍苔。
次韵沈主客种竹四首·其三
作者：吴宽
朝代：明
体裁：五言律诗

坐深郎署下，碧色上衣来。试问谁家有，还输此地栽。主人腰共瘦，凡卉节空摧。却爱凉阴底，长封一丈苔。
次韵沈主客种竹四首·其二
作者：吴宽
朝代：明
体裁：五言律诗

医俗亭前物，如何到此来。清风当我笑，醉日被人栽。蟠土龙头缩，垂檐凤羽摧。平生持苦节，一任伴荒苔。
次韵沈主客种竹四首·其四
作者：吴宽
朝代：明
体裁：五言律诗

书窗时起揖，错认故人来。下管彤庭用，孤根粉署栽。多因春雨长，不为晚风摧。欲借林间地，高眠读古苔。
次韵沈启南僧斋夜坐
作者：吴宽
朝代：明
体裁：五言律诗

蹑云何处宿，古寺郭东偏。露下鹤初警，月低人未眠。安心元有法，不语即为禅。寂寂空堂夜，焚香绣佛前。
次韵沈启南自治生圹见寄二首·其一
作者：吴宽
朝代：明
体裁：七言律诗

射渎西行水路斜，细论形势见隆洼。宋儒尚作山陵议，郭氏真称地理家。亲手铭文镌白石，邻僧香火傍丹霞。久知诗骨偏强健，曳杖何妨阅岁华。
次韵沈启南自治生圹见寄二首·其二
作者：吴宽
朝代：明
体裁：七言律诗

倚圹高歌对断厓，鄙人安得此襟怀。门深拱木栽培遍，山近浮云坐卧偕。曾子启予言不妄，庄生息我意终乖。司空自有藏身地，不学刘伶说便埋。
次韵沈时旸雨后过饮园亭兼怀李贞伯二首·其一
作者：吴宽
朝代：明
体裁：古风

农家苦久旱，嗷嗷三伏中。异哉暑气酷，宛与炎方同。夜眠闻好雨，早起乘凉风。吾亭适粗就，欢声助园翁。簿书怀杜老，笠屐来苏公。愿从康衢民，击壤歌时雍。故人五年别，举杯贺奇逢。俯井挹澹泉，登台眺危峰。天高孤云落，晚晴度冥鸿。
次韵沈时旸雨后过饮园亭兼怀李贞伯二首·其二
作者：吴宽
朝代：明
体裁：古风

四海人亦多，吾生交独寡。有时忽仰叹，浩气振屋瓦。穷巷谢逢迎，荒园任疏野。欲从独乐翁，往赴耆英社。长日无所营，新秋更清暇。鸡忝不满盘，醴酒仍在斝。却枉知友来，冒雨独骑马。因怀西台李，去吊长沙贾。封书白门边，弭节苍梧下。
次韵沈石田题奕侄影翠轩
作者：吴宽
朝代：明
体裁：七言律诗

天街眯目满缁尘，竹树谁家自作邻。吴下正忧连岁旱，燕南如见故园春。临窗弄笔图偏妙，对景题诗语最真。他日轩中须晏坐，翠阴应覆白头新。
次韵济之招仲山酌别
作者：吴宽
朝代：明
体裁：五言排律

偶值三旬隙，堪偿十载忙。有官原是夏，此月岂无阳。重过烟花市，长驱翰墨场。不缘持玉节，安得解铜章。未去须常会，将来孰可量。试看王子宅，或比郑公乡。饮处谁招得，行期巳坐忘。园蔬从懒摘，山果更高装。弄月当花槛，临风泛羽觞。细篁如客瘦，独鹤拟人长。使者新恩渥，儒生故态狂。阳关莫先唱，西出路微茫。
次韵济之招仲山酌别
作者：吴宽
朝代：明

偶值三旬隙，堪偿千载忙。有官原是夏，此日岂无阳。重过烟花市，长驱翰墨场。不缘持玉节，安得解铜章。未去须常会，将来孰可量。试看王子宅，或比郑公乡。饮处谁招得，行机已坐忘。园蔬从嫩摘，山果更高装。弄月当花槛，临风泛羽觞。幽篁如客瘦，独鹤拟人长。使者新恩渥，儒生故态狂。阳关莫先唱，西出路微茫。
次韵济之斋居苦雨
作者：吴宽
朝代：明
体裁：古风

病卧三月馀，幽忧满怀积。索居当杪秋，更为雨声迫。淙淙泻空阶，岂但作点滴。缅怀同心人，恨不坐连席。斋居掩公署，纪异稽史籍。向来明月共，数步东巷隔。及此遥相望，南箕与东壁。寄示苦雨篇，此意吾巳识。黄叶湿还飞，穿窗破愁寂。
次韵济之谢送决明
作者：吴宽
朝代：明

畦间香雾正氤氲，童子清晨荷锸勤。不惜离披垂翠羽，端愁摇动落黄云。药名再得宣公注，书带休从郑老分。病目向来俱有赖，凉风吹汝莫纷纷。
次韵济之谢送决明
作者：吴宽
朝代：明
体裁：七言律诗

畦间香雾正氤氲，童子清晨荷锸勤。不惜离披垂翠羽，端愁摇动落黄云。药名早得宣公注，书带休从郑老分。病目向来俱有赖，凉风吹汝莫纷纷。
次韵玉汝哭兄
作者：吴宽
朝代：明
体裁：古风

吴东富山水，亦复含清晖。扁舟昔所造，宅舍烟云微。陈翁喜客至，劝饮爵频挥。入夜犹未散，水月交流辉。久忆此事在，孰知斯人非。书来当岁晏，仲也惨无依。平生友爱念，恨不身南飞。惟翁本善士，保身巳全归。但怜母氏老，孤抱真难为。厚禄幸可致，诸郎侍庭闱。足为膝前慰，少泄胸中悲。
次韵玉汝志得曾孙之喜
作者：吴宽
朝代：明
体裁：七言律诗

男女早婚多一代，只今人亦有恒言。却惭小子为前辈，更喜名家得外孙。吴苑新居真福地，于公故事有高门。客来偶叙家庭礼，陡觉今年辈行尊。
次韵玉汝报恩寺访旧盖尝同寓文僧房今三十二年矣
作者：吴宽
朝代：明

步屐重临塔影边，禅房深处袅香烟。金陵黄气惟当代，兰若清氛似往年。花石映门幽径侧，竹林围屋古台前。旧游零落多诗思，莫怪摩挲为怅然。
次韵玉汝报恩寺访旧盖尝同寓文僧房今三十二年矣
作者：吴宽
朝代：明
体裁：七言律诗

步屧重临塔影边，禅房深处袅香烟。金陵王气惟当代，兰若清氛似往年。花石映门幽径侧，竹林围屋古台前。旧游零落多诗思，莫怪摩挲为怅然。
次韵玉汝新拜南京佥都御史之作
作者：吴宽
朝代：明
体裁：七言律诗

东街车骑少相过，况听南行又作歌。冬日匆匆何甚短，晨星落落更无多。豸冠旋制峨晴昼，鹢舫遥驰压碧波。却访旧游经虎观，也劳清梦绕鸾坡。
次韵石田七十自寿
作者：吴宽
朝代：明
体裁：七言律诗

寿数长期百岁零，试看把卷眼明星。未誇共仰人如斗，尚忆初生岁在丁。宅近江湖云际白，天寒松柏雪中青。北堂自献长生酒，不爱嫦娥药最灵。
次韵石田戏朱野航短视
作者：吴宽
朝代：明
体裁：古风

石翁目如炬，下见渊鱼沉。么么蝇头字，夜读成书淫。作诗调朱子，譬如火烁金。又如白日中，光烛孤云阴。其诗信善谑，当于古人寻。嗟彼肯者病，遇人惟听音。其病最所苦，画地不及瘖。虽然苦若此，乐师能鼓琴。朱子却差胜，瞳子职自任。使见素服者，何曾谓青衿。惟恐醉生花，酒至戒满斟。矻矻手所抄，书卷遍词林。平生临池兴，墨气识浅深。时复瞑焉坐，雅思发孤吟。要知视短者，反视惟求心。
次韵秦廷韶布政閒居感兴四首·其一
作者：吴宽
朝代：明
体裁：古风

有灾或无妄，有誉或不虞。仕路分南北，泣下非杨朱。人心自能保，九夷亦安居。锡山翠如削，此地真吾庐。
次韵秦廷韶布政閒居感兴四首·其三
作者：吴宽
朝代：明
体裁：古风

侏儒仅三尺，强傍高墙窥。不见室家好，妄论非所宜。宣尼若归鲁，其行肯迟迟。西江水清澈，照影无忸怩。
次韵秦廷韶布政閒居感兴四首·其二
作者：吴宽
朝代：明
体裁：古风

汉臣献忠谋，朝衣蒙首领。惜哉晁氏危，我负非孝景。物望归谢安，世务识王猛。出处非其时，中心亦当省。
次韵秦廷韶布政閒居感兴四首·其四
作者：吴宽
朝代：明
体裁：古风

逝矣柴桑翁，千载不可作。载歌归去来，上下仍丘壑。人情信寡谐，天命真足乐。望望梅里烟，人家满村落。
次韵程克勤抱病斋宿
作者：吴宽
朝代：明
体裁：七言律诗

懒着朝衣侍禁门，非关好睡只昏昏。吏归别院鸡声起，客去当阶马迹存。展卷书鱼常自拂，倚床壁虱未堪扪。知君痛定还思痛，便腹空留百壮痕。
次韵答同年邵汝学约过园居
作者：吴宽
朝代：明

触热相过敢惮烦，会呼童子扫蓬门。俗流未许通车马，年契长期到子孙。已拟置棋刓木局，旋教开酒击泥尊。荒园半亩清风足，他日应消楚客魂。
次韵答同年邵汝学约过园居
作者：吴宽
朝代：明
体裁：七言律诗

触热相过敢惮烦，会呼童子扫蓬门。俗流未许通车马，年契长期到子孙。巳儗置棋刓木局，旋教开酒击泥尊。荒园半亩清风足，他日应消楚客魂。
次韵答宾之作书戏效拙体
作者：吴宽
朝代：明
体裁：七言律诗

书家新样出眉山，若拟丰姿定玉环。砚沼百坡空对影，管城一孔但窥斑。临摸恶札劳唐楮，结构奇材得鲁般。此意亦知聊戏我，试看搀夺语尤顽。
次韵答宾之作书戏效拙体
作者：吴宽
朝代：明

书家新样出眉山，若拟丰姿定玉环。砚沼百坡空对影，管城一孔但窥斑。临模恶扎劳唐楮，结构奇材得鲁般。此意亦知聊戏我，试看搀夺语尤顽。
次韵答谢于乔送石首鱼腊二首·其一
作者：吴宽
朝代：明
体裁：七言律诗

腴腹无劳重剖开，依然尺素喜偕来。野人顿顿宜常食，甲第纷纷自满堆。雪里作羔誇道韫，病中和粥慰僧嵬。相逢旧是烟波客，兴绕江湖句易裁。
次韵答谢于乔送石首鱼腊二首·其二
作者：吴宽
朝代：明
体裁：七言律诗

箬笼擎送手亲开，片玉遥从海藏来。自取刳肠胶独饵，若教骈首石成堆。名传诗客如通印，力尽渔工学背嵬。楚俗未知鲜食美，莫临陶鼎索新裁。
次韵答费昭霁二首·其一
作者：吴宽
朝代：明
体裁：七言律诗

进讲轲书到七篇，每瞻红日海东边。恩承汉代惭何补，学拟商贤恐未然。天远冥鸿空慕弋，路长疲马只垂鞭。卜邻定向东城下，对面须将隐诀传。
次韵答费昭霁二首·其二
作者：吴宽
朝代：明
体裁：七言律诗

杜陵休自托狂夫，肥遁中园不改图。应笑苍蝇随骥尾，谁将腐鼠饲鹓雏。晴云出岫无心计，流水当门隔步趍。犹有诗编题四兴，平生功业岂全无。
次韵答陈粹之宪副病中见寄
作者：吴宽
朝代：明
体裁：七言律诗

游宦西南久挈家，故居回望隔京华。下床倚杖凭医药，把笔题诗散墨花。捷报拟闻收犵狫，穷搜还见放蚺蛇。祝良定有蓖车在，归路应循旧辙斜。
次韵答鸣治病中写怀
作者：吴宽
朝代：明
体裁：七言律诗

扶杖孱然望北宸，暑风终日自扬尘。地连黄阁翻忧远，疏入银台自觉频。身计欲■还似■，王言不断莫如纶。白头相对应相笑，滋味真同苦与辛。
次韵胡彦超致仕留别
作者：吴宽
朝代：明
体裁：七言律诗

昔人早巳叹贤劳，十载何堪第六曹。忽报两涯秋水盛，回看千里白云高。远途重负归方释，巧宦争驰战敢鏖。为想东阳名酒熟，和陶诗就合风骚。
次韵詹事杨公斋居兼忆其弟惟立二首·其二
作者：吴宽
朝代：明
体裁：六言诗

莫信瀛洲路远，相望只隔西东。长沟碧泻千丈，密树青含万重。杜老看云未足，谢家梦草应同。早朝还跨高马，金阙将鸣晓钟。
次韵詹事杨公过玉延亭留题三首·其一
作者：吴宽
朝代：明
体裁：七言绝句

退直从容下木天，杨雄多病喜新痊。楣间旧墨分明在，秋雨频经洗更妍。
次韵詹事杨公过玉延亭留题三首·其三
作者：吴宽
朝代：明
体裁：七言绝句

槐亭缺处见青天，仰诵新诗百病痊。秋色解人留款意，小红疏翠故妖妍。
次韵詹事杨公过玉延亭留题三首·其二
作者：吴宽
朝代：明
体裁：七言绝句

高轩重过晚凉天，诗癖秋来独未痊。试为续题谁得似，屋梁明月共清妍。
次韵诸友玉延亭联句
作者：吴宽
朝代：明

楼高未许卧陈登，聊结荒亭揖客升。坐定园花红雨断，望迷宫树绿云层。墙低渐觉箫声近，杯浅休嫌酒面澄。愿得留诗成故事，西庵入夜更挑灯。
次韵诸友玉延亭联句
作者：吴宽
朝代：明
体裁：七言律诗

楼高未许卧陈登，聊结荒亭楫客升。坐定园花红雨断，望迷宫树绿云层。墙低渐觉箫声近，杯浅休嫌酒面澄。愿得留诗成故事，西庵入夜更挑灯。
次韵谢凌季行送新酿六尊
作者：吴宽
朝代：明

寒掩蓬门午不开，东邻新酿叩门来。黄封内法何从授，红印他家自满堆。饮量笑添清浍阔，吟肩醉耸玉山嵬。青州旧例今重举，从事多能未减裁。
次韵谢鸣治初入馆修史纂之作
作者：吴宽
朝代：明
体裁：七言律诗

儒官职业敢终辞，犹幸相从得故知。圣学仰承惭薄识，史编旁考惑多�。极知古事能为鉴，甘比■工但筑基。四库大开还自喜，老来才免借书痴。
次韵邵文敬对雪
作者：吴宽
朝代：明
体裁：七言律诗

酒力难胜夜气严，研池水涸咽铜蟾。客居燕赵惊初见，岁在壬寅信可占。棋士手皲犹对局，诗人齿冷欲停签。北风作阵斜窗白，吹灭银灯坐未厌。
次韵陆鼎仪读文信公指南集
作者：吴宽
朝代：明

柴市遗祠凛若生，艰危当日仗忠诚。衣裁左衽惭相尚，缨结南冠死却荣。正气自胜牢狱困，飓风偏使乘舆惊。从容取义真难事，泪落陈编此日情。
次韵陆鼎仪过园居
作者：吴宽
朝代：明
体裁：七言律诗

开门小圃思悠然，敢与陶翁较地偏。此日便教悬木榻，谁家却去坐琼筵。藜羔韭饼真能具，菊本瓜苗早已�。徒步相过应莫厌，只愁东郭履先穿。
次韵陈一夔冒雨见过二首·其一
作者：吴宽
朝代：明
体裁：七言律诗

黄酴醾花已狼籍，春去荒园空复游。芳草池塘犹可咏，石庭风雨故相留。呼童系马当门扇，对面开尊罢酒筹。因话閒时真未得，一时须为散新愁。
次韵陈一夔冒雨见过二首·其二
作者：吴宽
朝代：明
体裁：七言律诗

独冲风雨东街口，日暮相过意亦奇。桥上醉眠成故事，席间高咏得新诗。曲阑循径行须遍，矮屋横丹坐不危。满目湿云生暝色，请君休信是晡时。
次韵陈粹之谒先墓
作者：吴宽
朝代：明
体裁：七言律诗

岁暮寒风透布�，东门血泪洒平皋。心穿泉壤三重固，手插松楸数尺高。北阙巳承恩典重，南山不动孝思牢。显亲却在扬名里，身退能招士论褒。
次韵陈粹之鸳湖寓居
作者：吴宽
朝代：明
体裁：七言律诗

北来湖上借幽居，坐占鸳梁作懒渔。未许扣门传隐诀，暂忘烧烛治官书。一廛故里为谋易，百亩他年不愿馀。花柳满村初病起，门生谁惜送篮舆。
次韵韩彦哲州倅促予作生墓志
作者：吴宽
朝代：明
体裁：七言律诗

面辞天阙向南归，落落晨星故友稀。人比荆州今即是，年过蘧瑗尚知非。旧施美政争传播，预恐芜词少发挥。表圣达生真不忝，寿茔石表定生辉。
次韵韩贯道送济之以冬至谒陵
作者：吴宽
朝代：明
体裁：七言律诗

公事驱人更莫辞，亦知不是翰林时。同行尚忆匆匆去，暂别犹劳耿耿思。百里向前瞻汉庙，五陵依旧入唐诗。年来喜识荆南面，相送惟应少酒卮。
次韵顾天锡九日病起
作者：吴宽
朝代：明

重来不是旧刘郎，篱菊都从病里黄。小院入愁双杵外，故乡归梦一灯傍。诗家供给山当户，客鬓侵陵树着霜。明日也须扶杖出，呼童已制锦为囊。
次韵顾天锡九日病起
作者：吴宽
朝代：明
体裁：七言律诗

重来不是旧刘郎，篱菊都从病里黄。小院入愁双杵外，故乡归梦一灯傍。诗家供给山当户，客鬓侵陵树着霜。明曰也须扶杖出，呼童巳制锦为囊。
次韵题元新昌吕孝子德升诗墨后
作者：吴宽
朝代：明
体裁：七言律诗

百年纯孝出儒门，天意能令片纸存。手迹封题联从子，人家收拾仗诸孙。蛛丝煤尾呈奇物，春雨秋霜感厚恩。南望沃洲山下路，草堂风月冷琴尊。
次韵题画
作者：吴宽
朝代：明
体裁：古风

木叶下回溪，依然见山影。高人为寻诗，不畏溪头冷。日落云初还，鸟鸣林更静。占此一壑居，人生非不幸。
次韵颜澄之与文宗儒同游香山
作者：吴宽
朝代：明
体裁：七言律诗

香山西望乱云横，冒冷能骑瘦马行。只许两人同一笑，如从九老话三生。泉多细品煎茶味，林密微闻伐木声。应讶金闺通藉者，朝衣清早入皇城。
次韵颜澄之留别
作者：吴宽
朝代：明
体裁：七言律诗

朔风吹面到燕南，喜报天街驻两骖。江水长怀曾共饮，京尘初拂便交谈。作官地偶分南北，考绩名宜压二三。岁暮旌门人独倚，过家须着綵衣参。
次韵马廷简雨后园中看种蔬之作
作者：吴宽
朝代：明
体裁：古风

幽人薄滋味，鼎俎却脂膏。宁将口腹中，贮此土之毛。荒园微雨过，恶草亦以薅。赤根列嘉菜，黄蔓杂新䝁。入手未盈把，何足充大庖。谅无食肉相，此种任贪饕。匪乐故侯隐，颇谙丈人劳。端知中林鹿，所食在芹蒿。因怀柴桑翁，不为五斗挠。亦知束带时，何如荷锄高。斯人久寂寞，流俗仍滔滔。载诵艺蔬篇，陶翁幸重遭。
次韵鸣治对菊
作者：吴宽
朝代：明
体裁：七言律诗

晓园移送带烟霏，看处诗成韵屡依。来使相逢休更问，娱人真觉淡忘归。霜馀未落怜高节，月下无言对冷菲。谁识城东幽寂者，空庭疏雨独沾衣。
次韵鸣治岁暮有感
作者：吴宽
朝代：明
体裁：七言律诗

石湖住近万株梅，买得湖田苦未回。都市每惊风俗改，老人偏觉岁时催。客居顾我聊兼隐，仕路怜渠更用媒。头白相看知己在，方山矻立势难颓。
次韵鸣治病中二首·其一
作者：吴宽
朝代：明
体裁：七言律诗

北望成均对两厢，喜闻勿药下危床。问奇客至如扬子，求益人多异互乡。半月不因陪祭懒，十年惟有著书忙。时人欲识高贤意，道体于今用亦藏。
次韵鸣治病中二首·其二
作者：吴宽
朝代：明
体裁：七言律诗

不见高贤岁又重，佳篇欲和愧难工。过从未许仍随众，予告缘知亦在公。故里方山犹自好，新年尊酒定谁同。春风座上横经处，须信先生道未穷。
次韵鸣治见怀
作者：吴宽
朝代：明
体裁：五言律诗

层轩孤榻在，此地岂吾庐。星彩三更满，风威二月初。河冰清㶁㶁，宫柳翠疏疏。诗自昌黎后，惟公更押于。
次韵鼎仪世贤问予病目
作者：吴宽
朝代：明

药裹长随老杜居，全凭坐客诵方书。岩前激电空闻烂，屋上繁星顿觉疏。遥望未能知匹马，不祥幸免见渊鱼。诗家善谑坡应尔，旅馆清斋泽也如。似说北门春色近，试分东壁夜光余。烦君漫举卢仝事，此事非予却是渠。
次韵鼎仪世贤问予病目
作者：吴宽
朝代：明
体裁：七言排律

药裹长随老杜居，全凭坐客诵方书。岩前激电空闻烂，屋上繁星顿觉疏。遥望未能知匹马，不祥幸免见渊鱼。诗家善谑坡应尔，旅馆清斋泽也如。似说北门春色近，试分东壁夜光馀。烦君漫举卢仝事，此事非予却是渠。
次韵（前诗雪中李世贤招观东坡清虚堂诗真迹）
作者：吴宽
朝代：明
体裁：古风

出门骑马踏雪沙，玉堂吏散成空衙。何人手剪吴江水，而我目眩梁园花。客居长至叹寂寞，赖有东邻仙李家。试开泥尊香泼蚁，却笑石本光翻鸦。清虚堂中事巳往，妙墨零落随风葩。空肠啖尽元脩菜，渴吻煎彻庭坚茶。诗成一纸来万里，峒石至今椎密挝。浓书铁把纯绵裹，深刻蟹上潮泥爬。似人可喜非浪语，与客争观还共嗟。莫言此幅字漫灭，夜久屋壁飞晴霞。
正旦雪
作者：吴宽
朝代：明
体裁：五言律诗

天上颁新历，华夷正朔同。推窗瞻北斗，开户纳东风。巳觉天时变，何忧吾道穷。雪花休乱落，吴地两年丰。
正月九日再答廷式
作者：吴宽
朝代：明
体裁：七言律诗

斋居解带坐焚香，又见题诗寄草堂。只尺地连人独远，寻常春近日初长。诏严北阙闻天语，礼盛南郊振夜光。谁念■■重复命，老来犹自走循墙。
正月十三夜与乡友会饮
作者：吴宽
朝代：明
体裁：七言律诗

绕檐星月带明河，佳节相逢肯易过。合郡几人常减少，流年如我独加多。画屏重展销银蜡，春酒争持荡碧波。正是金吾初弛禁，下堂休问夜如何。
永定寺在予家西唐韦刺史集有咏閒斋北池等诗至
作者：吴宽
朝代：明
体裁：五言律诗

废寺经行处，前人句里来。一朝不戒火，百岁几抡材。斋閤空春树，池塘满劫灰。旧游真不忘，谁扫读书台。
沈恒吉小景
作者：吴宽
朝代：明
体裁：七言绝句

扁舟同泛十年前，夜宿西山一坞烟。逝矣斯人犹在目，古村黄叶带清泉。
沈石田追仿黄大痴长卷为林御史舜举题
作者：吴宽
朝代：明

大痴道人顾长康，平生痴绝仍画绝。长卷当年我亦观，大略犹能为人说。山川历历百里开，仿佛扁舟适吴越。平林曲岸客共游，复嶂重湖天所设。渔工樵子互出没，定有高人在岩穴。墨沈淋漓拾未能，信得画家山水诀。为人说此亦徒然，把笔安能指下传。对本临模未为苦，运思想象谁能专。晴窗设色手自改，输与吾乡沈石田。
沈石田追仿黄大痴长卷为林御史舜举题
作者：吴宽
朝代：明
体裁：古风

大痴道人顾长康，平生痴绝仍画绝。长卷当年我亦观，大略犹能为人说。山川历历百里开，彷佛扁舟适吴越。平林曲岸客共游，复嶂重湖天所设。渔工樵子互出没，定有高人在岩穴。墨沈淋漓拾未能，信得画家山水诀。为人说此亦徒然，把笔安能指下传。对本临模未为苦，运思想象谁能专。晴窗设色手自改，输与吾乡沈石田。
油鹴
作者：吴宽
朝代：明

腻滑津津色未干，聊因佳节助杯盘。画图莫使依寒具，书信何劳送月团。曾见范公登杂记，独逢吴客劝加餐。当筵一嚼夸甘美，老大无成忆胆丸。
泊济宁
作者：吴宽
朝代：明
体裁：七言律诗

路入任城怀旧事，谁家有酒当金龟。南湖积水将分处，孤月随人正满时。翠柳行深乌市乱，黄沙岸古燕巢危。薰风送暑趍京国，心与河流欲并驰。
洛神图
作者：吴宽
朝代：明
体裁：古风

仙妃不可即，洛水遥相望。手持青芙蓉，游戏水中央。金翠耀容饰，木难缀明珰。飘飖白雪裾，荡漾青霓裳。人神本殊道，倏忽登北堂。嫣然启玉齿，气若幽兰香。冯夷与海若，左右更举觞。洛水讵可测，人寿安能量。云軿期再来，少隔三千霜。
济之三和复次韵
作者：吴宽
朝代：明
体裁：古风

古人为宫室，栋上而宇下。异哉方舟如，吾岂作俑者。万间与一廛，勿复论多寡。暖日忽上阶，烈风免飘瓦。维此湘山材，曾遭始皇赭。公来价十倍，伯乐同相马。举杯更相属，试说再延坐。敝巷旧得名，居民业拆舸。近市物预储，爰自去年夏。辛勤始有此，岂易陈一斝。病体强栖迟，中抱聊自写。朴陋何足誇，前言真戏也。
济之作共月庵有幸分海月庵中月之句因足成答之
作者：吴宽
朝代：明
体裁：七言律诗

幸分海月庵中月，此事流传亦甚奇。隔屋绝胜千里共，可庭宁受一方亏。翛然步屧归深巷，聊复诗筒过短篱。报我澄波三万顷，他年应宿太湖湄。
济之再和复次韵
作者：吴宽
朝代：明
体裁：古风

退食初自公，我常在其下。凡此连墙居，孰是无椽者。价直既甚廉，规模亦殊寡。成风劳运斤，禦雨谢陶瓦。农家费索绹，甲第自涂赭。似巢宜借鸠，非厩休畜马。打头忽欠伸，结趺从起坐。车停难倾盖，柁捩莫旋舸。向阳缘度冬，当暑却忘夏。负暄兼看书，临水还洗斝。倘有王维来，当为魏野写。景胜实颣之，言大非誇也。
济之和章有菜恨滋味好之句复次韵
作者：吴宽
朝代：明
体裁：七言律诗

君家菜瓮碧流浆，饭熟应兼此下肠。须是芥根新切称，未容槐叶冷淘当。苏松欲种无閒地，陈蔡相从胜绝粮。诗到却如青李帖，朝来能博两三行。
济之席上咏物 其一 风菱
作者：吴宽
朝代：明
体裁：五言绝句

长腰如磬折，入手讶中空。岁晚怀佳味，吾曾白傅同。
济之席上咏物 其三 冬笋
作者：吴宽
朝代：明
体裁：五言绝句

锦绷秋后脱，玉趾雪中过。大嚼何须肉，平生爱老坡。
济之席上咏物 其二 银杏
作者：吴宽
朝代：明
体裁：五言绝句

洞庭霜落后，不数橘能黄。把玩还长笑，因怀阮籍狂。
济之招看梨花复次往年赏桃花韵四绝·其一
作者：吴宽
朝代：明
体裁：七言绝句

强把花容比太真，乐天诗句亦凡尘。谁嫌小适园偏小，剩贮人间一段春。
济之招看梨花复次往年赏桃花韵四绝·其三
作者：吴宽
朝代：明
体裁：七言绝句

庵居清晓为谁开，有客城西跃马来。莫怪狂风偏拂槛，也知晴雪不粘苔。
济之招看梨花复次往年赏桃花韵四绝·其二
作者：吴宽
朝代：明
体裁：七言绝句

张谷遥遥忽返魂，徒闻桃李在公门。三年不到园中去，犹喜看花眼未昏。
济之招看梨花复次往年赏桃花韵四绝·其四
作者：吴宽
朝代：明
体裁：七言绝句

倚阑挥翰带微醺，错认羊欣白练裙。记取一株全放处，从前廿日是春分。
济宁夜泊
作者：吴宽
朝代：明

呜呜画角语城头，暝色苍茫倚舵楼。古戍烟生人已散，长河月落水空流。异邦信美非吾土，他日重来是旧游。千里乡心孤枕上，可能今夜梦刀州。
济宁夜泊
作者：吴宽
朝代：明
体裁：七言律诗

呜呜画角语城头，暝色苍茫倚舵楼。古戍烟生人巳散，长河月落水空流。异邦信美非吾土，他日重来是旧游。千里乡心孤枕上，可能今夜梦刀州。
清明日园中见杏花初开
作者：吴宽
朝代：明

疏花寂历似残红，病眼摩挲望欲空。已恨浥开无细雨，却愁吹落有狂风。物华又报清明节，人世真成白发翁。为语天工须索性，剩将春色慰人浓。
清明日园中见杏花初开
作者：吴宽
朝代：明
体裁：七言律诗

疏花寂历似残红，病眼摩挲望欲空。巳恨浥开无细雨，却愁吹落有狂风。物华又报清明节，人世真成白发翁。为语天工须索性，剩将春色慰人浓。
清明日林亨大邀游兴隆寺饭聪老房聪出永乐初姚荣公与梁用行辈亦以是日游城南倡和四绝句见示为次韵·其一
作者：吴宽
朝代：明
体裁：七言绝句

柳下行来过佛楼，旋携越酒荐闽羞。香车尽日如流水，总向长安陌上游。
清明日林亨大邀游兴隆寺饭聪老房聪出永乐初姚荣公与梁用行辈亦以是日游城南倡和四绝句见示为次韵·其三
作者：吴宽
朝代：明
体裁：七言绝句

诗卷曾留白下城，北来燕地又清明。凭谁更和襄阳曲，七十馀年共此情。
清明日林亨大邀游兴隆寺饭聪老房聪出永乐初姚荣公与梁用行辈亦以是日游城南倡和四绝句见示为次韵·其二
作者：吴宽
朝代：明
体裁：七言绝句

傍井循墙踏细尘，椿芽兰叶一时新。杜陵亦是寻诗者，隔水空怜见丽人。
清明日林亨大邀游兴隆寺饭聪老房聪出永乐初姚荣公与梁用行辈亦以是日游城南倡和四绝句见示为次韵·其四
作者：吴宽
朝代：明
体裁：七言绝句

围棋拥矢各分朋，绣佛垂堂晚独登。社里庐山随处有，远公今日是诗僧。
清明谒陵值雨留昌平学舍
作者：吴宽
朝代：明
体裁：七言律诗

朝来好雨遍春城，疋马谁忧阻去程。陵墓百年神屡降，籍田三日礼初成。崇桃积李诗家景，绿野青山画障情。学舍高眠无一事，又题祠壁记清明。
渔翁图
作者：吴宽
朝代：明
体裁：古风

数株古树荒溪滨，一竿占断如无人。溪深水聚鱼亦聚，谁遣两翁当要津。苇间大艑何为者，亦有长竿手中把。两翁得鱼慎勿争，只学收门取多寡。
渡口驿遇风
作者：吴宽
朝代：明

黄沙障天天半昏，炮头风急万马奔。何人去塞土囊口，天与河流一色浑。旷野麦苗才尺许，只见风来不见雨。雨师风伯不相能，彼苍高高奈何汝。
渡沙河
作者：吴宽
朝代：明

桥下流澌玉一湾，六年从此照衰颜。疏林小店行厨到，落日平原猎骑还。韦杜南连多白草，居庸北距尽苍山。天寒喜报王师转，驿路无尘羽檄闲。
游惠山入听松庵观竹茶炉 其二 游金山
作者：吴宽
朝代：明
体裁：七言律诗

大舶西来趁晚潮，留云亭上兴飘萧。水从滟滪流偏急，春到昆崙雪尽消。万里京华瞻北极，一时人物慨南朝。中泠入口平生足，坡老诗篇巳命骚。
游惠山入听松庵观竹茶炉·其一
作者：吴宽
朝代：明
体裁：七言律诗

与客来尝第二泉，山僧休怪急相煎。结庵正在松风里，裹茗还从谷雨前。玉碗酒香挥且去，石床苔厚醒犹眠。百年重试筠垆火，古杓争怜更瓦全。
游朝天宫
作者：吴宽
朝代：明

扑衣尘雾入门消，修竹奇松步屧遥。紫府新开延日月，碧台高筑倚云霄。城头瑞鹤招还下，海上枯槎坐欲漂。为忆仙家烂柯树，手摩石刻是前朝。
游朝天宫
作者：吴宽
朝代：明
体裁：七言律诗

扑衣尘雾入门消，脩竹奇松步屧遥。紫府新开延日月，碧台高筑倚云霄。城头瑞鹤招还下，海上枯槎坐欲漂。为忆仙家烂柯事，手摩石刻是前朝。
游海印寺次韵鸣治
作者：吴宽
朝代：明
体裁：七言律诗

北风初急避高垣，竹屋清寒且负暄。客喜抱琴仍送酒，僧忙扫地更开门。投閒易度人间世，择胜真游海上村。饮后题诗多老气，颓然翻觉醉翁尊。
游虎丘·江神子
作者：吴宽
朝代：明
体裁：词

千人石上可中亭。僧说法，鬼来听。此事休谈，但爱石崚嶒。二十馀年身再到，头已白，树犹青。剑池一道更清泠。第三名。载泉经。斜阳啼鸟酒初醒。小阁半间重徙倚，苏子语，是诗铭。
火花
作者：吴宽
朝代：明

细蕊纷纷顷刻开，环观火候亦奇哉。春回玉管微微动，风定金沙飒飒来。桂子忽从天上落，莲花谁向水中栽。夜庭一霎聊供笑，坐客休将见跋猜。
灵岩山
作者：吴宽
朝代：明
体裁：七言律诗

三十年来续旧游，暮春时节水西头。前朝古迹终难灭，半日浮生得自由。鸟下林间双白羽，山横湖上两青沤。笛声忽自琴台起，落日都忘滞彩舟。
炀帝龙舟图
作者：吴宽
朝代：明
体裁：古风

画栋重重半空里，殿脚谁云在平地。洛宫遥载到芜城，试看龙舟浮绿水。锦帆高挂起春风，恍若江神备驱使。万岁千秋乐未央，左右何须奏封事。当时殷鉴有陈家，亲闻玉树后庭花。流连岂在宴安日，荒惑昔者先萌芽。渡江伐罪岂不见，悔杀井中张丽华。䢴沟迢迢几百里，暮雨萧萧杨柳斜。惟馀尺许龙舟样，留与人间说隋炀。
煨橘
作者：吴宽
朝代：明
体裁：五言排律

洞庭雪后颗，燕市雪中团。冷比冰泠柱，坚于金弹丸。齿牢谁嚼得，指瘃欲投难。旧作糖囊咏，今将火齐看。炮来非入药，鍊出似成丹。香喷皮初剥，园收核谩钻。人情惟软熟，风度少寒酸。莫向吴人说，家家正满盘。
煮栗粥
作者：吴宽
朝代：明
体裁：七言绝句

腰痛人言食栗强，齿牙谁信栗尤妨。慢熬细切和新米，即是前人栗粥方。
爱茶歌
作者：吴宽
朝代：明
体裁：古风

汤翁爱茶如爱酒，不数三升并五斗。先春堂开无长物，只将茶灶连茶臼。堂中无事长煮茶，终日茶杯不离口。当筵侍立惟茶童，入门来谒惟茶友。谢茶有诗学卢仝，煎茶有赋拟黄九。茶经续编不借人，茶谱补遗将脱手。平生种茶不办租，山下茶园知几亩。世人可向茶乡游，此中亦有无何有。
牡丹
作者：吴宽
朝代：明

嫣然国色眼中来，红玉分明簇一堆。最爱倚阑如欲语，缘知举酒特先开。洛中旧谱头须接，吴下新居手自栽。若向花间求匹配，扬州琼树是仙材。
牡丹初开奭奂张幕以护
作者：吴宽
朝代：明

春深喜见一样红，翠幕高张日正中。为语两郎须记取，爱身当与爱花同。
牡丹初开奭奂张幕以护作诗示之
作者：吴宽
朝代：明
体裁：七言绝句

春深喜见一枝红，翠幕高张日正中。为语两郎须记取，爱身当与爱花同。
独游部中后园看梨花简旧寮似公
作者：吴宽
朝代：明
体裁：七言律诗

纷纷香雪覆南墙，去岁看花共下堂。春满名园非洛下，人如前度少刘郎。官途易散浮云薄，公事初稀白日长。更过数朝应落尽，重来一醉亦何妨。
玉延亭傍新开小径二首·其一
作者：吴宽
朝代：明
体裁：七言绝句

路转朱藤近水涯，过桥常恐堕青鞋。如今足力真能省，五步移来即上阶。
玉延亭傍新开小径二首·其二
作者：吴宽
朝代：明
体裁：七言绝句

墙隅隙地结茅庵，只尺孤亭手可探。独自步来从捷径，却无人道是终南。
玉延亭午坐·如梦令
作者：吴宽
朝代：明
体裁：词

午枕莫教重睡。亭上老槐垂翠。暑气此间消，一阵好风随至。多事。多事。又过菜畦行水。
玉延亭成次韵玉汝
作者：吴宽
朝代：明

偶栽山药得佳名，墙下幽亭一日成。车马勒回无俗士，壶浆倾倒尽平生。升阶脱屦长头近，倚槛观书老眼明。此后来游谁复障，绕篱须为惜残英。
玉延亭成次韵玉汝
作者：吴宽
朝代：明
体裁：七言律诗

偶栽山药得佳名，墙下幽亭一日成。车马勒回无俗士，壶觞倾倒尽平生。升阶脱屦长头近，倚槛观书老眼明。此后来游谁复障，绕篱须为惜残英。
玉延亭晚坐
作者：吴宽
朝代：明
体裁：七言律诗

残暑酷怜何处同，只将河朔比江东。半规新月未全白，一穗幽花仍澹红。鹤步临池应爱水，蜩鸣抱树似呼风。客来只劝秋凉出，无病无官岂邵翁。
玉延亭西植夜合花二首·其一
作者：吴宽
朝代：明
体裁：七言绝句

夜合花开满树红，吴人贱汝号乌茸。家僮斫去为薪用，却向亭西植两丛。
玉延亭西植夜合花二首·其二
作者：吴宽
朝代：明
体裁：七言绝句

两丛如杖植亭西，暑月能遮赤日低。待得成阴吾巳去，后人须记白公题。
玉汝以予辞不赴次韵再约来日复和辞之
作者：吴宽
朝代：明

道上蹄涔接板桥，诗筒将去却愁漂。纵横燕市云为雨，仿佛巫山暮复朝。半舫若浮宜自系，尺书仍至故相招。泥深我仆难忘蹶，莫使前瞻马尾遥。
玉汝以予辞不赴次韵再约来日复和辞之
作者：吴宽
朝代：明
体裁：七言律诗

道上蹄涔接板桥，诗筒将去却愁漂。纵横燕市云为雨，彷佛巫山暮复朝。半舫若浮宜自系，尺书仍至故相招。泥深我仆难忘蹶，莫使前瞻马尾遥。
玉汝复次韵来速乃许赴再和答之
作者：吴宽
朝代：明

佳时已过鹊成桥，菰米榆钱忽乱漂。明月避人应此夜，烈风欺客更崇朝。须知木屐平生着，敢负皮冠旧日招。终胜李侯蹲马背，披蓑兀兀路遥遥。
玉汝复次韵来速乃许赴再和答之
作者：吴宽
朝代：明
体裁：七言律诗

佳时巳过鹊成桥，菰米榆钱忽乱漂。明月避人应此夜，烈风欺客更崇朝。须知木屐平生着，敢负皮冠旧日招。终胜李侯蹲马背，披蓑兀兀路遥遥。
玉汝席上咏物 其一 橘
作者：吴宽
朝代：明
体裁：五言律诗

来从马上郎，犹带洞庭霜。香雾腾金斝，清冰贮赤囊。曾闻书后写，宜向醉中尝。爱此非陈紫，能留客满堂。
玉汝席上咏物 其三 玉箸鱼
作者：吴宽
朝代：明
体裁：七言绝句

天寒凿破水晶宫，贮向银盘望若空。对案莫教容易食，层冰指落念渔翁。
玉汝席上咏物 其二 新米饭
作者：吴宽
朝代：明
体裁：七言绝句

绕厨香饭喷初成，吴下长腰旧有名。何事今年荒旱甚，贡馀犹自饱新粳。
玉汝年亦六十以擢佥南台不预寿集因次前韵以寄
作者：吴宽
朝代：明
体裁：七言律诗

诞节曾闻岁在申，善忘无复是生辰。北都远眺惟南国，三寿同跻少一人。台署升堂分柱史，戈船鼓棹动江神。直看更得玄孙喜，祝颂无如此意真。
玉河桥夜坐候朝二首·其一
作者：吴宽
朝代：明
体裁：七言律诗

禁垣迢递接仙桥，歇马长来候早朝。薄雾不遮蓬岛月，急湍如涌浙江潮。天门灯烛晨光起，阴洞衣裳暑气消。身在翠微宫里住，倚阑谁弄玉人箫。
玉河桥夜坐候朝二首·其二
作者：吴宽
朝代：明
体裁：七言律诗

白玉阑边水气通，凉生高树总含风。河循碣石疑无底，天转牵牛望正中。朝报不闻空羽檄，宫僚稀见秪诗筒。亦知夙夜成何补，丹扆劳多念圣躬。
王叔明山水图
作者：吴宽
朝代：明
体裁：古风

黄鹤高楼已搥碎，空有江南黄鹤山。山深有客持樵斧，终日置身林木间。临风高歌白石烂，隔水或看秋云还。老夫亦有幽居兴，对此径欲移柴关。
王叔明村舍图
作者：吴宽
朝代：明
体裁：七言绝句

田间雨过骑秧马，箔底烟生喂火蚕。偶看王翁村舍景，翛然午枕到江南。
王孟端墨竹为贞伯题二首·其一
作者：吴宽
朝代：明
体裁：七言绝句

九龙山下竹千竿，尽属高人王孟端。何处看来浑似此，山堂疏影落漪澜。
王孟端墨竹为贞伯题二首·其二
作者：吴宽
朝代：明
体裁：七言绝句

百年风致宛如新，满地清阴庇后人。金母桥头重问舍，墨君堂上旧传神。
王孟端山居图
作者：吴宽
朝代：明
体裁：七言绝句

花落家僮扫独迟，山居幽兴属王维。茅堂借宿如为黍，不用主人烹伏雌。
王忠肃公挽章
作者：吴宽
朝代：明
体裁：七言律诗

垂绅绝席见孤标，正色昌言历五朝。除吏巳如崔祐甫，得君宁论李文饶。典刑尚有嗟何及，寿考无遗幸后凋。百世悠悠存美谥，盐山南望白云遥。
王成宪席上赋火肉
作者：吴宽
朝代：明
体裁：七言律诗

竹烟冉冉暗中浮，佳味谁将制法求。熊掌不劳重宴客，羊头何用亦封侯。黑臀彷佛逢公子，白蹢分明出婺州。饱后厨人还细聂，一盘红玉荐新刍。
王澹游岁寒图
作者：吴宽
朝代：明
体裁：七言绝句

脩竹风回玉佩清，松声相和紫鸾笙。北人不识梅兄面，莫怪王蒙说手生。
瓜洲阻雨留曹氏馆
作者：吴宽
朝代：明
体裁：七言绝句

水长瓜洲上鲚鱼，高楼三日雨疏疏。主人能慰江南客，晨起呼童作笋菹。
生日
作者：吴宽
朝代：明
体裁：古风

人皆遇除夕，我复临生朝。举头望七十，前去三载遥。信哉百年内，行步为下桥。早衰视茫茫，面发且萧萧。安能如松柏，岁寒还后凋。衰颓固老态，加以病相挠。但胜陌上花，易逐风沙飘。所愧职业旷，难免素餐嘲。清秩徒兼授，黄金自横腰。盘南开别业，旧约负渔樵。更念丘垄隔，悲怆尤无聊。孤灯对卧榻，转展至中宵。
生日次韵答玉汝见贺
作者：吴宽
朝代：明
体裁：七言律诗

入手投来绝妙词，忽惊生我日当斯。衰疲强竭驱驰力，老大惟怀鞠育时。上国醺人非曲米，故乡招客有莼丝。痴儿绕膝争为寿，不觉灯前一解颐。
画凤
作者：吴宽
朝代：明
体裁：古风

凤鸟久不至，曾致宣尼悲。获麟尚被杀，不至亦其宜。去周二千载，见者今为谁。徒从书传中，强尔分雄雌。画工五色笔，点染毛羽奇。不须舞箫韶，展图即来仪。高冈岂岐山，独立迎朝曦。嗈嗈更喈喈，又即卷阿诗。遂令后世人，如生舜文时。我欲走四方，按图往求之。胶东与北海，恐有汉雏遗。不如求之人，徐庶或在兹。百年方承平，凤德宜未衰。寄语楚狂辈，高歌独何为。
画虎
作者：吴宽
朝代：明
体裁：古风

是谁捉笔图猛虎，出山耽耽气尤怒。便欲当前一扼之，自笑书生不能武。乱山西绕洞庭波，山下争传虎迹多。千年故事刘琨得，何日偶然还渡河。
画鸡
作者：吴宽
朝代：明
体裁：古风

杜翁昔赋縳鸡行，韩子曾联斗鸡句。朱冠铁距本同形，勇怯在人分感遇。鸡耶被縳良可嗟，斗鸡虽勇何足誇。争如此鸡只独立，昂然不属诗人家。
画鹰
作者：吴宽
朝代：明
体裁：古风

林塘秋晚木叶稀，瞥然如褰原宪衣。野鹰木末俯首晲，岂欲供尔清晨饥。严霜涂涂百草腓，平郊且莫张虞机。天空海阔羽翮健，终当一击奋我威。区区鹑鸟何足数，草间任尔东西飞。
留题治平寺次前韵
作者：吴宽
朝代：明
体裁：古风

野岸舣舟楫，登登扣禅关。木杪望飞阁，半依茶磨山。翻嫌栋宇高，隔林见人寰。右湖分一曲，殿脚临潺湲。老僧阅梵语，趺坐寒云间。不知城中人，暂到非长閒。棹歌答空谷，沿流月中还。
病中
作者：吴宽
朝代：明
体裁：七言律诗

勉起难将职再供，庵居长夏称疏慵。聊从消遣千行帖，全仗扶持八尺筇。天上雨来苏病骨，溪头水长滞行踪。夜凉忽作江南梦，聚坞灵岩紫翠重。
病中
作者：吴宽
朝代：明

勉起难将职再供，庵居长夏称疏慵。聊将消遣千行帖，全仗扶持八尺筇。天上雨来苏病骨，溪头水长滞行踪。夜凉忽作江南梦，聚坞灵岩紫翠重。
病中简济之
作者：吴宽
朝代：明
体裁：古风

病疡忆前时，幸枉一胥晤。喜来下阶迎，彳亍非故步。今者得末疾，其状已似痼。只尺不相闻，何况数里路。雨过篱落间，延蔓豆兼瓠。溽暑行将徂，节序忽惊悟。旭日上短墙，昏昏睡方寤。起坐强一编，落袖惊宿蠹。有客过我门，投刺首不顾。谅非心知人，衷曲向谁诉。
病中读周益公集以术家谓其身坐磨蝎宫宜退不宜进宽命与公偶同所愧名贤德望不及远甚其退尤宜因诗纪之二首·其二
作者：吴宽
朝代：明
体裁：七言律诗

益公论命居磨蝎，欧子作诗思颖州。合志不须分后学，乞身将复顾先忧。买田负郭甘供税，种树临溪拟泊舟。更欲范村从一老，月中常作石湖游。
病中读白集拟作二首·其一
作者：吴宽
朝代：明
体裁：七言律诗

炉中添炭火长红，屋厎翛然一老翁。褥厚枕高眠未稳，饭香羹美食难空。岂因避俗居深巷，即欲趋朝怯冷风。才得安閒便生病，官高休更说三公。
病中读白集拟作二首·其二
作者：吴宽
朝代：明
体裁：七言律诗

纸窗糊密一灯明，古木号寒欲二更。栖鸟并枝知雪候，蛰虫坯户避风声。蠹编乱向书厨积，蛛网难从药裹生。何事衰年成肺病，旁人莫讶酒为名。
病卧玉延亭
作者：吴宽
朝代：明
体裁：七言律诗

高卧真如隐士閒，病来受用未为悭。平池积水从消长，尽日清风自往还。短杖好扶宜野步，小冠初着称衰颜。直须归到吴城下，新搆幽亭况两间。
病后独游园中
作者：吴宽
朝代：明
体裁：七言律诗

八尺筇枝在手中，小园游处拟温公。离奇不合翻多寿，伛偻安能更直躬。足弱敢临阶石乱，眼昏浑觉■花空。绿阴满地闻啼鸟，此乐何如与众同。
病后独游园中
作者：吴宽
朝代：明

八尺筇枝在手中，小园游处拟温公。离奇不合翻多寿，伛偻安能更直躬。足弱敢临阶石乱，眼昏浑觉□花空。绿阴满地闻啼鸟，此乐何如与众同。
病目
作者：吴宽
朝代：明
体裁：七言律诗

吾生短视物如遮，老眼重增满黑花。及席终当凭相者，检方须用问医家。欲看花巳过三月，未读书应尚五车。昨日临池犹作字，数行春蚓总欹斜。
病目夜坐怀斋居诸公次前韵
作者：吴宽
朝代：明

布衾寒拥对床屏，鹊绕南枝月过庭。暝目谁除子瞳障，斋心自比太常醒。花时渐好仍笼雾，灯节相催屡问星。便有玉堂天上意，铜垆当案冷烟青。
病肺
作者：吴宽
朝代：明
体裁：古风

肺病从何生，茫然使我疑。安得上池水，饮以洞见之。其初动则喘，百步足莫移。有如登山然，气息促嘻嘻。胸鬲痛若刺，坐定须少时。寒风屡击搏，咳哕理所宜。声出难自制，痰生与声驰。长夜兀兀坐，披衣踞如箕。倚床呕出心，擭擭连涕洟。服药罔奏功，古方岂予欺。中心窃自忖，吾当询上医。医云肺受病，火邪郁于斯。乾枯口欲饮，洪大肺不迟。其證见于外，不待言而知。大肠为肺表，又为脾土司。其法当治本，此病其已而。我闻上医言，直以病源推。孰知年老人，自与病为期。血气巳先耗，精力从而衰。百病乃横出，岂但肺与脾。譬之庭前木，初发甚荣滋。及其历岁久，自尔枯而萎。根非不附土，壅溉亦徒为。人病实坐老，药力将安施。惟当蚤休退，旦暮恒熙熙。内以养寸心，外以息四支。庶几全天年，瞑目与世辞。坐客勿多讶，吾言是医师。
病臂诸友过慰
作者：吴宽
朝代：明
体裁：七言律诗

长夏翛然一病身，案头药裹自相亲。幽居却似偷閒者，高卧翻成避暑人。能笑口难教独闭，无名指复倩谁伸。园亭坐久无延款，诗卷棋枰取次陈。
病项
作者：吴宽
朝代：明
体裁：古风

人生自召百一病，伤彼六欲兼七情。我今有病出偶尔，开口欲说难为名。幸非寒战与潮热，一痛却使心怦怦。籧篨戚施古人疾，二者一旦来相婴。执书未暇矻矻坐，伏枕顿作咿咿声。千钧重负未容释，更觉肩背遭笞搒。董宣不屈汉公主，徐积巳见胡先生。昨朝向人忽作别，即欲回顾仍前行。昂头莫肯少轻诺，侧目欲就多欢迎。我生由来汎掘强，只今见者尤加惊。独鹤引吭频饮啄，大鸡盛气相諠争。嗟吁元首本无恙，股肱何不思扶倾。端愁蔓延入骨髓，此病始知为匪轻。轩岐医经动盈卷，不识何药堪煎烹。莫如闭户学导引，动荡血脉方和平。未能痛定得思痛，把笔遣闷诗先成。
病项
作者：吴宽
朝代：明

人生自召百一病，伤彼六欲兼七情。我今有病出偶尔，开口欲说难为名。幸非寒战与潮热，一痛却使心怦怦。籧篨戚施古人疾，二者一旦来相婴。执书未暇矻矻坐，伏枕顿作咿咿声。千钧重负未容释，更觉肩背遭笞榜。董宣不屈汉公主，徐积已见胡先生。昨朝向人忽作别，即欲回顾仍前行。昂头莫肯少轻诺，侧目欲就多欢迎。我生由来泛掘强，只今见者尤加惊。独鹤引吭频饮啄，大鸡盛气相喧争。嗟吁元首本无恙，股肱何不思扶倾。端愁蔓延入骨髓，此病始知为匪轻。轩岐医经动盈卷，不识何药堪煎烹。莫如闭户学导引，动荡血脉方和平。未能痛定得思痛，把笔遣闷诗先成。
癸丑闰五月十四五日久旱大热十七日得雨始解偶阅王荆公集首卷见二诗颇合乃次韵以寄济之·其一
作者：吴宽
朝代：明
体裁：古风

气候殊非常，地不限南北。不知人间世，何地独清寂。炎风晚逼人，背坐时屏息。遥思凌阴居，须用冷淘食。清晨头未梳，终夜汗犹拭。欧公赋病暑，遍诵句难摘。
癸丑闰五月十四五日久旱大热十七日得雨始解偶阅王荆公集首卷见二诗颇合乃次韵以寄济之·其二
作者：吴宽
朝代：明
体裁：古风

好风从东来，长夏适吾适。故人不相逢，岂谓一墙隔。向来旱太甚，土燥忧地坼。暑气何可当，对案曾废食。一雨洗熇烦，人情俱有获。夕阳写脩篁，庭际开画壁。披襟纳凉思，虚馆聊憩息。积水溢清池，疏髭照能白。
癸亥岁除自寿·踏莎行
作者：吴宽
朝代：明
体裁：词

一岁之终，吾生之始。年称七字从今起。俗说添年是减年，不添不减那能此。天念疏慵，人怜委靡。词林老大成何事。若教归去更安閒，不知活到多年纪。
癸亥正月九日以张廷式工部自易州分司来初作同年会于李时器宅时器出松竹梅于盎云岁寒三友人各以一物自儗复相倡和
作者：吴宽
朝代：明
体裁：七言律诗

京国重临十日春，同年寥落是壬辰。合成松竹梅三友，历尽冰霜雪一身。谈剧欲更庭下仆，饮馀不醉座中人。白头却叹吾偏老，坐对杯盘意转亲。
登华严洞
作者：吴宽
朝代：明
体裁：七言律诗

缘厓缭绕近青天，十步回头一竦然。但觉群峰俱在下，忽临空洞更无前。三年桓椁坚谁凿，半夜庄舟重莫牵。便借石床逃酷暑，白云为幕称高眠。
登南京鸡鸣山
作者：吴宽
朝代：明
体裁：七言律诗

秋尽荒山鸟迹稀，拂衣独上扣禅扉。屋头鹿下缘青涧，树杪僧行入翠微。千里风烟搔短鬓，六朝文物付斜晖。悠悠身世浑如此，目断天边一雁飞。
登广福寺佛阁望西山
作者：吴宽
朝代：明

城中过坊口，时见山一面。车尘半空起，忽复不可见。今日出城西，初喜见山便。恨当长夏时，草木更葱茜。遮胸如执圭，隐首或侧弁。行行七里余，胜地得僧院。仰瞻何突兀，杰阁俯高殿。百级蹑层梯，身向西阑转。横绝旷野中，苍翠争自衒。已将目力穷，却任胫骨颤。群山不知名，起伏端可辨。势从西南来，遥向西北旋。万马如驰逐，阵列如鏖战。白云与碧霭，岩姿陡然变。谁倩丹青人，为我展画卷。老至客京华，宦游真已倦。若使入山行，所历岂能遍。一览青可了，无如此中善。
登广福寺佛阁望西山
作者：吴宽
朝代：明
体裁：古风

城中过坊口，时见山一面。车尘半空起，忽复不可见。今日出城西，初喜见山便。恨当长夏时，草木更葱茜。遮胸如执圭，隐首或侧弁。行行七里馀，胜地得僧院。仰瞻何突兀，杰阁俯高殿。百级蹑层梯，身向西阑转。横绝旷野中，苍翠争自衒。巳将目力穷，却任胫骨颤。群山不知名，起伏端可辨。势从西南来，遥向西北旋。万马如驰逐，阵列如鏖战。白云与碧霭，岩姿陡然变。谁倩丹青人，为我展画卷。老至客京华，宦游真巳倦。若使入山行，所历岂能遍。一览青可了，无如此中善。
登故友史西村小雅堂
作者：吴宽
朝代：明

路绕黄家溪水长，春风洒泪复登堂。草荒求仲常来径，尘满元龙旧卧床。分手死生嗟契阔，伤心聚散觉凄凉。高丘数尺栖神地，碧树争凋不待霜。
白云仙女图
作者：吴宽
朝代：明
体裁：古风

霞裙雾带空中起，何物嫣然一仙子。下方尘土不沾衣，来往踏云如踏水。瑶池西去扶桑东，万里聊乘半日风。却笑洛神波底住，一生空卧水晶宫。
盆中桃花一本而绯碧二色
作者：吴宽
朝代：明
体裁：六言诗

小圃喜多春色，繁花一并斑斑。红霞映水将落，白雪当墙可攀。坐乱老人鬓发，行惊醉客容颜。二乔台上连臂，不数唐家玉环。
盆中红梅二首·其一
作者：吴宽
朝代：明
体裁：七言绝句

盎里孤根强屈蟠，低枝老硬欲凌寒。不随桃杏供人目，颜色生来自渥丹。
盆中红梅二首·其二
作者：吴宽
朝代：明
体裁：七言绝句

坐见荒园二月过，莫瞻春色在乔柯。分明一段江南景，日暮频将老眼摩。
盆梅红白二色二月尽始开
作者：吴宽
朝代：明
体裁：七言律诗

燕山何处识天寒，细蕊初开春欲阑。之子莫将桃叶咏，有人真作杏花看。素姿似是留晴雪，冷艳分明缀渥丹。缩取江南地来此，暗香浮室胜芝兰。
盆池养鱼
作者：吴宽
朝代：明
体裁：七言绝句

雨来水面似跳珠，幸免■鱼得共濡。只尺洋洋犹自乐，不知盆外有江湖。
盆荷初开适值风雨对之感叹
作者：吴宽
朝代：明
体裁：七言绝句

一面红妆拥翠盘，风风雨雨不胜寒。园门半掩无人到，我独怜渠只自看。
祈雨斋宿
作者：吴宽
朝代：明
体裁：七言律诗

青天一片月初肥，贪看从来惜素辉。春尽酴醾缘架发，夜深蝙蝠绕檐飞。安居独守垂堂戒，饱饭难逃素食讥。坐久载歌云汉句，不知天意与谁违。
祈雪斋宿
作者：吴宽
朝代：明
体裁：七言律诗

坐久窗间耿玉绳，斋卢人静黯残灯。常年乐事心偏向，深夜忧怀力未胜。月色满庭疑是雪，河流沿岸想无冰。校书刘向今如在，更欲相从论庶徵。
禽言
作者：吴宽
朝代：明
体裁：古风

摘桑看火，新妇摘桑门反锁。春蚕食饱易得眠，雪茧结成非裸蜾。官司要和买，织造急于火。去年卖丝数倍利，两月养蚕十月坐。殷勤向火祝，焚蚕宁焚我。
秋享斋宿
作者：吴宽
朝代：明
体裁：七言律诗

斋閤相通画舫同，置身书卷笔床中。沾衣尚带丹墀雨，挥麈难招玉宇风。高柳鸣蝉惊旅客，枯梨行蚁对衰翁。到来两月惭无补，又是人间伏暑终。
秋享致斋呈同馆诸公
作者：吴宽
朝代：明
体裁：七言律诗

柴禁门深早散朝，步归斋閤坐寥寥。日高宿雾浑如扑，秋至凉风不待招。河上圉人来浴马，树边童子去承蜩。诗仙只在炉烟底，翻尽晴窗白雪谣。
秋享致斋呈同馆诸公
作者：吴宽
朝代：明

紫禁门深早散朝，步归斋阁坐寥寥。日高宿雾浑如扑，秋至凉风不待招。河上圉人来浴马，树边童子去承蜩。诗仙只在炉烟底，翻尽晴窗白雪谣。
秋坛陪祀
作者：吴宽
朝代：明
体裁：七言律诗

殿外泠风似飒然，即看庭燎列星躔。牲肥岂秩无文祀，谷熟当书大有年。舜乐九成神欲陟，鲁宫三望事犹传。小臣十载从龙处，忆侍銮舆向籍田。
秋夜二首·其一
作者：吴宽
朝代：明
体裁：五言律诗

秋深无过雁，书问旷庭闱。新月复将满，故山犹未归。孤灯明夜榻，双杵捣寒衣。寂寞难成寐，更长觉漏稀。
秋夜二首·其二
作者：吴宽
朝代：明
体裁：五言律诗

明河垂碧落，灏气满彤闱。上国将身住，中宵有梦归。月高频看剑，秋尽未成衣。嬴得头颅上，年来发渐稀。
秋夜对月·大江东去
作者：吴宽
朝代：明
体裁：词

危楼百尺，隐秋蟾微露，半规檐角。吹灭银灯聊坐待，自捲西堂帘幕。积雨初收，纤云不起，讶星河俱落。屋梁光满，赴人如有盟约。何事李白题诗，强分今古，有酒宜高酌。慢抚枯桐三二引，写我一时之乐。古树风回，荒阶蛩语，未觉秋声恶。芙蓉花上，今夜露华堪濯。
秋夜弹琴作醉翁操
作者：吴宽
朝代：明
体裁：古风

偶弹醉翁操，载诵醉翁吟。斋居当月夕，风露正盈襟。谁云在城市，而独非山林。似闻松风起，吹落古涧阴。涧水相和荅，琅然有馀音。神游幽谷底，步入琅琊深。翁貌殊秀伟，幸哉见于今。挂壁有长图，山林气萧森。高人多古意，亦复弹吾琴。纷纷流俗外，谁识此同心。
秋夜饯李贞伯取唐人诗各拈三字为韵三首·其一
作者：吴宽
朝代：明
体裁：七言绝句

光动疏林月似沉，小园留客坐墙阴。尊中剩有江南酒，拚唱离歌到夜深。
秋夜饯李贞伯取唐人诗各拈三字为韵三首·其三
作者：吴宽
朝代：明
体裁：七言绝句

常见挥毫满凤池，未应白首在留司。赠公还用诗人语，天子于今念所毗。
秋夜饯李贞伯取唐人诗各拈三字为韵三首·其二
作者：吴宽
朝代：明
体裁：七言绝句

湾头一月系方舟，阙下三年续旧游。昨日林亭看写照，凛然诗骨映清秋。
秋日园居对雨
作者：吴宽
朝代：明
体裁：古风

但闻人悲秋，未闻人悲夏。所以凉风生，不如暑雨泻。何况风雨交，萧萧自深夜。朝来御裌衣，寒粟凛生胯。凄然园林间，物色巳可讶。两榆本朽材，牵牛故凭藉。引蔓何其长，见汝易凋谢。决明颜色鲜，独立出其下。篱落幸无求，疏枝正相亚。
秋日曝书偶阅韦苏州集
作者：吴宽
朝代：明

白日落未尽，竹阴满前除。翛然暑气退，高檐当雨馀。新松无悴色，萱花亦已舒。偶观草木性，中怀一欣如。脱帽被粗葛，庭际方收书。爱此韦郎句，把诵意踟蹰。焚香更扫地，适喜中堂虚。累月犹在告，深惭此閒居。
秋日曝书偶阅韦苏州集
作者：吴宽
朝代：明
体裁：古风

白日落未尽，竹阴满前除。翛然暑气退，高檐当雨馀。新松无悴色，萱花亦巳舒。偶观草木性，中怀一欣如。脱帽被粗葛，庭际方收书。爱此韦郎句，把诵意蜘蹰。焚香更扫地，适喜中堂虚。累月犹在告，深惭此閒居。
秋日閒居
作者：吴宽
朝代：明
体裁：古风

委巷寡人迹，杳无尘俗侵。虚窗对高树，日午落疏阴。玄蝉响方断，好鸟复一唫。俯首阅陈编，直窥古人心。抱冲世味薄，处寂佳境深。凉风满衣袖，自起弹吾琴。琴声和以畅，永日有馀音。
秋林高士图
作者：吴宽
朝代：明
体裁：古风

风回木落多，霜降水流慢。高士谢俗尘，溪头独来惯。班荆成坐久，天日喜清晏。野旷山尽出，隔岸殊可辨。度岭识樵夫，遥知有云栈。王丞在北垞，柳子游南涧。山水乐亦同，君应免讥讪。
种竹
作者：吴宽
朝代：明
体裁：古风

人间此日六月六，独卧北窗逃暑溽。起来手校百家书，种树新编存旧箓。今朝种竹云最宜，况是淙淙雨初足。城西佛寺许见分，亟往乞之休待促。泥涂十里何遥遥，健步携筐驰两仆。丛林夏半放叶稀，新笋纤纤簪琢玉。雨馀荒砌更旁寻，土润长镵还易斸。入门便作摩戛声，眼中遂有筼当谷。连年生意殊寥寥，净扫虚庭无寸菉。此君与我多宿缘，不鄙閒官故临辱。长身袅袅凡六辈，瘦骨陵棱才一束。浅深稀密种如法，更记南枝水频沃。清风屡为拂缁尘，何异振衣新出浴。翛然摇动久参差，墙下疏阴散朝旭。词人墨客会登堂，预傍诗坛建牙纛。素餐语陋歌伐檀，多识名惭收采藚。青春高宴桃李园，尤怪谪仙销夜烛。好来此地倒壶觞，安用他家置茶局。日高相对欲忘味，一任连毛并脱粟。长庆诗中纪似贤，白传名言斯实录。敢作寻常草木看，造次下堂犹整㡤。平生求友益者交，劲节虚心尽忠告。岂学寻常稽阮徒，散发昏昏困�醁。因怀旧隐辟小园，一个茆亭四围绿。坡仙为我制诗箴，楣上分明揭医俗。扁鹊徒闻药最神，平居肯费黄金赎。醉眠欹枕石床危，放步曳筇苔径曲。中林惯去复惯来，鸟兽相忘免惊触。场开町疃伏麇麚，巢接栟榈哺鸲鹆。燕都再住又三年，俗病谁医日忧笃。北地高寒木易凋，难同吴越兼闽蜀。不图致此到吾庐，信是此君多眷属。春来雷动箨龙行，尚怜地窄身蜷局。邻家隙地半亩馀，久矣弃为牛马牿。迩来见售教扫除，歘见疏槐荫繁蓐。古井西偏粪壤平，移种终当操畚挶。沟浍循行防旱乾，雪天障护从皲瘃。猗猗如箦且如包，放出千竿惬吾欲。邵家旧例倘可攀，小结行亭工自督。交游倘识匏翁情，昔者诗篇烦再续。
种莲公署有一花二房之异
作者：吴宽
朝代：明
体裁：七言律诗

尽说人家有瑞莲，何人曾见绿房骈。冰蚕分卧头还并，翠鸟同栖翼自联。莫信楚江萍似斗，空闻泰华藕如船。户曹得此真为异，定兆年年大有年。
秦公崇化为江西布政使时尝泊九江忽见数舟遭风被覆使人救之获生有为诗美之予亦为作一首
作者：吴宽
朝代：明
体裁：古风

九江柘矶风力恶，白头浪起舟难泊。鱼龙跳舞贾客愁，樯倾楫摧凡几舟。浪里漂流命如掷，岸上何人独相惜。须臾挽之登衽席，仁哉赖有秦方伯。此事传闻争叹息，嗟嗟江西之民有万亿。溺者岂惟为贾客，不知陆地上方伯举手长援溺。
秦公邀赏芍药·其一
作者：吴宽
朝代：明
体裁：七言律诗

妙手何人簇绛纱，平台惊见数枝斜。梁家园里无遗种，吏部庭前得好花。量浅莫将深盏酌，眼昏犹用密帘遮。诗中近侍非公论，谁说唐人是作家。
立秋日过蔡士弘太守新轩
作者：吴宽
朝代：明
体裁：七言律诗

高轩早与素秋通，庭下脩篁共几丛。巳凿西垣延爽气，更开北牖纳清风。主人解作投閒计，有子真成肯构功。委巷尘埃浑不到，留诗何用碧纱笼。
章侍郎纶挽章
作者：吴宽
朝代：明
体裁：七言律诗

前星力挽不辞艰，往事犹传景泰间。奏疏争光须日月，官曹增重抵丘山。镐京天赐馀生乐，浙水身从未死还。千古姓名存国史，特书谁许后人删。
端昜曰
作者：吴宽
朝代：明
体裁：七言律诗

夏至端昜一日来，人间节序并相催。饭包青箬为时食，瓮拆黄泥有宿醅。幸少俗尘栖陋室，喜多甘雨润枯荄。此时又作家园想，笋箨藤花满石台。
端阳邀乡友小饮
作者：吴宽
朝代：明
体裁：七言律诗

此日端阳兼夏至，佳时又喜有诗材。城中强取园池乐，海上正当风雨来。乡郡繁雄休复论，宾筵狼籍更须陪。人生会合非容易，马上何妨看月回。
竹
作者：吴宽
朝代：明
体裁：七言律诗

种处能招凤鸟来，月明清影拂书堆。笋鞭遇石犹斜出，花米逢春莫乱开。此物似贤今合荐，吾家医俗旧曾栽。若从后圃论高节，梨白桃红孰取材。
竹园寿集
作者：吴宽
朝代：明
体裁：七言律诗

七客同期贺诞辰，古诗三寿句如新。合为一百八十岁，总是东西南北人。露下高松如细雨，风回脩竹满清尘。杏园雅集今重见，良史当筵亦写真。
竹田东庄诸景中之一也长侄奎取以为号使来请一言予喜其不忘旧业也赋近体一章遗之
作者：吴宽
朝代：明
体裁：七言律诗

断桥流水接村墟，中有脩篁一亩馀。附郭久为先世业，筑场宜共此君居。斸萌不断留嘉种，结实能收助宿储。幸免输租同岁晚，子孙常愿把犁锄。
竹禽图为胡君赋
作者：吴宽
朝代：明
体裁：七言绝句

江南烟雨竹枝底，一个子规枝上啼。日暮不须啼更急，行人初到秣陵西。
笔翁陆志学年六十五得子
作者：吴宽
朝代：明
体裁：七言律诗

金陵老陆鬓如丝，喜气朝来忽上眉。甲子细推应较晚，卯君新到莫嫌迟。作诗不用誇三凤，典乐曾闻止一夔。收拾牙签并玉轴，他年亲手付麟儿。
答于乔再次韵送鱼鲊
作者：吴宽
朝代：明
体裁：七言律诗

晴窗裹鲊帖初开，碧碗红鲜入馔来。礼尚右腴空古制，食宜方丈向前堆。舌端渐觉香膏美，齿上频惊脆玉嵬。东海任公今谢傅，六鳌须为一时裁。
答于乔次韵谢送冬笋
作者：吴宽
朝代：明
体裁：七言律诗

西郭清风棋墅开，门前俗物敢持来。聊供香饭抄云子，为想长镵斸雪堆。空腹冷含金琐碎，壮心未怯玉崔嵬。知君能画非馋守，乞与鹅溪绢剪裁。
答于乔次韵谢送冬笋
作者：吴宽
朝代：明

西郭清风棋墅开，门前俗物敢持来。聊供香饭抄云子，为想长镵雪堆。空腹冷含金琐碎，壮心未怯玉崔嵬。知君能画非馋守，乞与鹅溪绢剪裁。
答傅体斋约游西山·青玉案
作者：吴宽
朝代：明
体裁：词

西山于我如无分。要游时、春常尽。住向京华凡六闰。出城偏近，山僧笑我，此事无人信。故人书札劳相问。可惜情怀还不顺。冒暑同游游也闷。湖堤须待，杏花疏雨，吹湿双吟鬓。
答光福张君送杨梅树
作者：吴宽
朝代：明
体裁：七言绝句

曾乞杨家果树栽，铜坑山里忽移来。荐新每恨无佳味，欲向先茔手自培。
答兼素次韵留别
作者：吴宽
朝代：明
体裁：七言律诗

南去难同郭泰舟，客楼密雪故延留。来朝初考虞廷绩，出守真分汉室忧。巳似往年重惆望，可能终日遂赓酬。春风远召还堪慰，联佩相期凤诏游。
答刘时雍宣府见寄
作者：吴宽
朝代：明
体裁：七言律诗

懒不修书愧故知，忽传驿使远投诗。忍寒上谷分司地，冒暑西街作别时。助尽军兴真不忝，了来官事却非痴。新年有诏行当召，北望遄归慰我私。
答奚元启
作者：吴宽
朝代：明
体裁：七言律诗

客居空有故人思，正值江东薄暮时。日远自惊衣带缓，天长偏恨帛书迟。冰消壁水鱼犹伏，春到琼林鸟独知。好在紫宸朝散后，莫因官况废题诗。
答屠公见和
作者：吴宽
朝代：明
体裁：七言绝句

一岁诗成知几篇，洛阳高价起华笺。况公更有鹅群好，未满黄庭字五千。
答屠公谢送家园枣有仙种之称
作者：吴宽
朝代：明
体裁：七言绝句

诗赠吴郎有杜公，西邻扑枣事还同。若将仙种来相比，小圃安能抵阆风。
答廉伯以游西山负约
作者：吴宽
朝代：明
体裁：七言律诗

晚骑羸马傍湖阴，影落澄波数尺深。众乐固知胜独乐，豪吟长恐压微吟。清高巳向金门隐，老大其如白发侵。莫道邻居难见面，閒忙须信不同心。
答济之次前韵
作者：吴宽
朝代：明
体裁：七言律诗

春酒频行莫致词，雪园何意客来斯。岁除愧我仍初度，年壮看君独后时。六尺瘦躯支槁木，数茎衰鬓罥游丝。故乡只合先归去，况话湖山便朵颐。
答济之约游西山不赴
作者：吴宽
朝代：明
体裁：七言绝句

西山佳处约同登，旧学登山法颇能。莫笑晓来风雨阻，卧游诗句也堪誊。
答济之谢送鹤
作者：吴宽
朝代：明
体裁：古风

野人朝扣门，抱鹤来特赠。谓我有一鹤，作配实相称。长揖谢野人，尔言真可听。惜哉荒园名，往岁巳先定。群鸟百不多，我鹤一不少。所以为仙禽，何曾比凡鸟。迎风或长鸣，独立殊矫矫。其子不须和，况乃是中表。王子所居处，旁有半亩园。有园却无鹤，虽美何足言。呼童转赠之，入门即翩翻。主人亦珍重，视若凤与鹓。庵居数延致，畜之胜乘轩。客或告主人，赠鹤意如何。西邻与吾子，平日必不和。岂不闻谚语，不和劝养鹅。养鹅人尚可，鹤也食更多。主人意不诺，谓尔何善谑。我生与西邻，自信不相恶。千岁食巳储，作诗谢送鹤。
答潘时用和前韵有卜邻之意
作者：吴宽
朝代：明
体裁：七言律诗

词林无事本清曹，颇胜山虞掌兽牢。半亩住来邻可卜，一朝谋定客休挠。过从须免投空刺，称贺先判出宿醪。总道诗人家具少，载书仍有借车劳。
答诸公见和
作者：吴宽
朝代：明
体裁：七言律诗

诗筒相送少沉浮，入手云笺次第收。苑鸟乱归初对晚，井梧将落又惊秋。庙垣驰过天闲马，斋閤横如野渡舟。忧抱无缘从祀事，高丘南望是长洲。
答雪屋上人
作者：吴宽
朝代：明

舣舟山足扣禅机，记得云林启半扉。静夜香炉浑不冷，深秋书札未应稀。雪中老屋怀薝卜，湖上长镵负蕨薇。须信大颠诗律细，世人休更笑留衣。
答鸣治乞花二首·其一
作者：吴宽
朝代：明
体裁：七言绝句

北牖新开忽好奇，庭中草木最相宜。谁知小圃春风后，只有酴醾三两枝。
答鸣治乞花二首·其二
作者：吴宽
朝代：明
体裁：七言绝句

池上朱藤总着花，飞虫绕屋颣蜂衙。何如枉却公来赏，况有新醅不用赊。
简鸣治
作者：吴宽
朝代：明
体裁：七言律诗

北望高城树半遮，遥怜孤榻卧官衙。新年不见诗循例，长夜惟知梦到家。世道丰亨争自喜，宦途疲惫独堪嗟。乞身须约同归去，七十于今我亦加。
粉丸
作者：吴宽
朝代：明

净淘细碾玉霏霏，万颗完成素手稀。须上轻圆真易拂，腹中磊块更堪围。不劳刘裕呼方旋，若使陈平食更肥。既饱有人频咳唾，席间往往落珠玑。
紫芥 其一 酴醾玉簪
作者：吴宽
朝代：明
体裁：七言律诗

春色秋光递往来，凭阑数尺土高堆。翠摇钗股风吹堕，玉削簪头露濯开。山谷诗中那忍摘，唐昌观里合求栽。花容清丽人争爱，谁向周书问梓材。
紫芥·其一
作者：吴宽
朝代：明
体裁：七言律诗

满目斓斑布地来，春风惊见锦灰堆。菜根作苦终嫌咬，茗叶浮香为拨开。何处兔葵嗟竞掇，昨朝马蔺悔多栽。传闻此种番邦致，用向中华亦楚材。
纪游天池
作者：吴宽
朝代：明
体裁：七言律诗

怪石巉然铁削成，寺前仍有一泓清。山深游客来应懒，林密居僧见若惊。瘦骨能支猿鹤老，长颅不剃雪霜明。将诗何用真堪惜，二十馀年复入城。
纪游灵岩
作者：吴宽
朝代：明
体裁：七言律诗

千载吴宫瞰渎川，重寻蹊径意茫然。青山亦有兴衰日，白发空怀少壮年。巨石凿残怜匠斧，平湖浮动爱渔船。主僧手种松杉遍，拟待成林更坐禅。
纪赐
作者：吴宽
朝代：明
体裁：七言律诗

中官高捧出彤闱，诏赐宫寮带与衣。云鹤岂胜弯背着，花犀仍向病腰围。受来臣职将何补，持出君恩不可违。章服在躬元不称，平生加等复何祈。
纪赐枇杷
作者：吴宽
朝代：明

吴船入贡溯江涛，分赐儒臣幸此遭。卧病谩思新橘柚，退朝休赋旧樱桃。珍奇未惜初加惠，浅薄无能莫效劳。箬笼晓来倾泻处，金丸错落骇儿曹。
绝饮
作者：吴宽
朝代：明
体裁：古风

平生不能饮，常爱能饮人。三杯已至醉，陶然见天真。浅饮分数酌，夕宴可自晨。流连至终席，尚可陪嘉宾。近者患齿痛，痛处盖有因。酒入咽喉间，其气烈且辛。遂令痛作时，难合上下龈。酒乃天美禄，分定于人身。天欲绝吾饮，何必言谆谆。惟令痛及齿，不使沾其唇。空庭满冰雪，寒气加新春。对酒不能饮，天意岂不仁。不为酒所困，庶免书诸绅。
续和任太常写怀二首·其一
作者：吴宽
朝代：明
体裁：七言律诗

梦里生松腹笑皤，三公其柰此公何。旁人作镜冠常正，远使将书字不讹。子美清晨开画障，乐天终夜却诗魔。自闻说到山中景，转觉便宜得最多。
续和任太常写怀二首·其二
作者：吴宽
朝代：明
体裁：七言律诗

便宜多处总无心，城里移居景更深。岁月有终还有始，形骸何古亦何今。文峰云起依危壑，秀岘风回动远林。我独似知山下路，抱琴时向梦中寻。
美曹太守毁淫祠
作者：吴宽
朝代：明
体裁：古风

神耶妖耶吾不知，相版五色错杂施。墙隅小庙瓦数片，吴下人家家有之。家人有病问卦师，师云汝病神所为。杀猪烹羊陈祭品，歌讴赞叹上酒卮。侑以吹竹仍弹丝，号以茶筵真酒席，宛如生人宴会时。有祭自丰病自危，吴人岂皆白须眉。如何至死犹不悟，恶俗信鬼不信医。岂惟生死于神听，商贾出入听指撝。贤哉黄堂曹太守，谕民此事何不思。聪明正直者为神，焉肯嗜汝酒与牺。祭者得生不祭死，神道所好何偏私。且彼为神既尊贵，身居小庙嗟何卑。汝民愚昧诚可悯，悯汝徒费空家赀。太守升堂朝出令，民心敬信犹蓍龟。争持神象出门毁，烈火三日焚无遗。端如人醉今始醒，风化顿觉随时移。唐有狄公任巡使，美政先闻毁淫祠。后来入朝作贤相，邪鬼安敢侮与欺。我愿吴人常奉令，自此崇正无复疑。祖先当祭祭勿薄，五祀当祭祭勿迟。遂成美俗载郡志，当与贤守名同垂。
翰林宴集阁老以宣召去
作者：吴宽
朝代：明
体裁：七言绝句

白玉堂开酒未阑，忽传中使下金銮。汉家事事归台阁，犹幸三公坐不安。
翰林斋宿
作者：吴宽
朝代：明
体裁：七言律诗

迢迢清夜宿词林，不是西园只赏心。天上星辰华盖近，海中烟雾玉堂深。话长绛蜡频销烛，梦短青绫独拥衾。明日庆成何以献，愿同张耒赋当今。
翰林斋宿对雪·满庭芳
作者：吴宽
朝代：明
体裁：词

官烛全销，朝衣未着，簌簌谁打西窗。春威犹弱，滕六尚难降。信是春前少见，燕市上、也复嗥厖。庭槐白，一时点缀，冰柱倩谁扛。斋居当此夜，香凝纸帐，酒涸银缸。马蹄散，空留玉斗成双。郢曲无人传得，词苑客、宜制新腔。争如唱，柳州佳句，蓑笠钓寒江。
翰林新修工毕适奉命教庶吉士坐久偶成
作者：吴宽
朝代：明
体裁：七言律诗

仰见沉沉画栋连，坐当华屋是何缘。朝廷正用储贤士，山泽安能置列仙。水激长堤声若泻，日临高树影初圆。自怜老眼浑无见，亦爱新凉对简编。
老病二首·其一
作者：吴宽
朝代：明
体裁：五言律诗

七十嗟无几，难教病不生。巳孤君相意，莫慰友朋情。昼寝安逃罪，朝吟久绝声。吾衰忽如此，更苦入朝行。
老病二首·其二
作者：吴宽
朝代：明
体裁：五言律诗

数日冠裳解，依然一老生。看花无目力，养鹤少心情。夜月劳延坐，秋风感作声。近来添老景，腰痛况难行。
胡瑰番骑图
作者：吴宽
朝代：明
体裁：七言绝句

汉家诏下五将军，虏骑冲寒度塞云。终信奇功收幕府，如今不是奉春君。
脩竹仕女图
作者：吴宽
朝代：明
体裁：古风

曾读杜甫佳人篇，佳人今向画图传。练裙缟袂春风里，不减花神并水仙。牵萝补屋居空谷，日莫依然倚脩竹。只隔西邻短短墙，杨花榆荚纷相逐。
腊八日赐宴
作者：吴宽
朝代：明
体裁：七言律诗

诏遣长筵列凤池，人间节序九重知。食传内饔真成例，坐接同官易得诗。雪里高寒瞻玉宇，风前微动识朱旗。十年左掖频分席，深愧黄封酒满卮。
自六月初七夜乘凉看月后每夜有月辄赋一首
作者：吴宽
朝代：明
体裁：五言律诗

此夜看新月，亭亭正向西。光因藤蔓少，影与竹梢低。千里谁同赏，三更我再题。明年相见处，约在越来溪。
自述
作者：吴宽
朝代：明
体裁：五言律诗

行年六十五，多病力尤微。馆阁无才称，山林与愿违。白头休傍镜，瘦骨不胜衣。强作趋朝步，低头过琐闱。
自邵伯至宝应风雨中连日过湖
作者：吴宽
朝代：明
体裁：七言律诗

满船风雨过重湖，湖上帆开百幅蒲。远岸茭芦纷自舞，中流鹅鹳乱相呼。行期莫把前程算，身计先为晚岁图。积水混茫三万顷，只将震泽抵中吴。
舟中咏沙燕·忆王孙
作者：吴宽
朝代：明
体裁：词

身轻不受柳风吹。小穴藏身托土堤。堤若崩时穴更移。免衔泥。谁说华堂便好栖。
舟中望虞山
作者：吴宽
朝代：明

蜿蜒平野卧青山，相见令人独厚颜。徒有诗篇曾记咏，已无筋力再跻攀。船头旋转凭黄帽，水面低徊拟翠鬟。旧日同游谁在者，欲从东老学清闲。
舟经荻萹阻风留宿王抑夫田舍
作者：吴宽
朝代：明
体裁：七言律诗

岁暮江村落日悬，谁家渔网设平田。岸头行客讼风伯，堂上主人疑水仙。斗酒急呼聊慰藉，扁舟欲去重留连。荒溪白屋炊烟少，县吏那堪横索钱。
芍药
作者：吴宽
朝代：明
体裁：七言律诗

品高真自广陵来，旧谱空怜壁角堆。千叶连云如并拥，两枝迎日忽齐开。诗中相谑何须赠，担上能赊也用栽。记取今年才看起，醉吟多藉曲生材。
芙蓉紫菊图
作者：吴宽
朝代：明
体裁：古风

芙蓉数枝娇且新，宛然丽人逢水滨。靓妆缓步不动尘，晓起清露沾朱唇。菊花意态淡可亲，老圃秋来初卜邻。其间颜色或不真，却立恐遭石丈嗔。江州刺史送酒频，馀沥岂缘能醉人。眼中红紫纷前陈，洛阳何须诧青春。室空未觉诗家贫，咄哉二妙谁传神。
苏自宋有学景祐初范文正公来典乡郡延安定胡先生为师继之者为乐圃朱先生公既名臣二先生又良师皆一时人才造就遂盛于天下学故吴越钱氏南园也规制宏壮远去市井山水之胜嘉树奇石错植其间宛然林壑也旧有十题曰泮池玲珑石百干黄杨公堂槐辛夷石楠龙头桧蘸水桧鼎足松双桐至乐圃掌教时巳亡其四先生乃益以多干柏并秀桧新杉泮山而十题复完今去当时巳数百年独泮池泮山尚在而讲堂前二桧疑即并秀若奇石固有不知其孰为玲珑也宽为童子入学固不知十题之名独见 国朝士大夫咏学中诸景诗石刻然皆非十题之旧矣比宽自在都再入翰林专掌诰敕暇日得阅秘书而乐圃集在焉见十题之作而先生自叙其前尤详乃悉次其韵一过夫今之学遭贤郡守屡加兴修规制益胜然所谓诸景又亡其三四矣况数百年以前者乎故既和其诗复序其事庶其物虽亡而其名犹存后世亦有考焉尔辛酉五月既望序 其一 为崔太卿题史都宪墨竹
作者：吴宽
朝代：明
体裁：古风

容台有地堪种竹，北土高寒数根足。未许长竿可钓鱼，况云美笋能熝肉。太卿好竹如好仙，夜梦时时游渭川。醒来忽见竹满壁，墨痕湿处何苍然。彷佛庭前秋月白，影落旁枝犹百尺。化龙只恐起清波，栖凤却疑依巨石。人间酷暑何时徂，对此翛然暑气无。伊谁能事写此图，人云中台史大夫。
苦两
作者：吴宽
朝代：明
体裁：古风

入夏忧不雨，雨甚亦可忧。幸此米价减，宿麦且有收。人情稍觉舒，天意复见尤。一雨过三日，其势殊未休。九市成九河，可车翻可舟。比屋垣墙倒，汎汎宅载浮。妇女出大叫，儿童誇善泅。又闻城西偏，水患更不侔。一家三压死，阳者恐不瘳。事急欲走避，有足谁家投。闻之是叵忍，援之猝无谋。我欲作天问，问此来何由。但恨此来时，在天少迟留。往夜东门火，平明失其楼。雨来火不作，火灭雨乃流。汉儒传五行，箕子叙初畴。人迩天亦迩，此理或可求。赋诗遣孤闷，废卷发长讴。因之望远海，安得登高丘。
苦雨·浣溪沙
作者：吴宽
朝代：明
体裁：词

几阵南风挟雨飘。霎时窗外过春潮。端愁西郭众山漂。翠绕玉河牵荇菜，绿摇金水舞兰苕。田中宿麦恐无苗。
苦雨叹
作者：吴宽
朝代：明
体裁：古风

朝雨风从西，暮雨风从东。东风西风朝复暮，绕檐雨脚惟随风。长街泥深困牛马，广庭水漫欢儿童。今年春熟已无望，秋禾复偃沟塍中。禾头生耳应俗语，哀哉岁计嗟成空。朝班侍立日复日，日闻银台陈疏封。四方水灾什六七，祈免二税须年丰。圣君无为抱渊冲，一语悉属司徒公。司徒经制在国用，爵赏所费财当充。江南被灾已十载，田畴今与江湖通。都城此雨有深意，天欲示人如发蒙。诏书宽大行当下，作诗欲贺耕田翁。
范宽雪山图
作者：吴宽
朝代：明
体裁：古风

华原范生性落魄，太岳终南双草屩。酒酣握笔发天真，无奈胸中饱丘壑。开门仰望青嵯峨，谁遣纷纷雪花落。前峰后岭失崚嶒，何处移来千玉璞。良工袖手琢不能，此语分明非善谑。长溪一夜冰梁成，山足潺潺垂短瀑。风回木落冈峦空，遥向林端见高阁。兴来便欲扶筇行，去倚危阑招独鹤。人间此景却输吾，寒士多年甘寂寞。
范石湖集有卧帽诗病中畏寒略效其制
作者：吴宽
朝代：明
体裁：七言律诗

床帏夜下入寒飔，卧具新成颇自宜。落帽孟嘉无复尔，结缨季路亦何为。老来发秃兼能护，近得头风不用医。欲向石湖传旧样，兜鍪相似只存诗。
董北苑溪山风雨图
作者：吴宽
朝代：明
体裁：古风

黑云拥高山，顷刻风雨至。豁然海潮声，草木争偃地。旷野少人行，山僧独归寺。衲衣尽沾湿，敲户何急事。仓皇村居民，乘屋亦何亟。一婢巳抱瓮，一妇更持器。重茅惜被卷，破屋家所寄。戴笠者渔郎，理网屈双臂。老翁若望家，担物终不弃。陆走尚甚危，水行可无畏。前溪波浪恶，篙折水流駃。行者当早归，居者不预备。良工为此图，三叹有深意。想见晚来晴，云净山泼翠。始信翣时间，天工特相戏。
藤梢
作者：吴宽
朝代：明
体裁：古风

藤梢绕篱落，黄叶照清池。属当秋气尽，欲落巳先萎。寒风既披拂，微雪复点之。坐见憔悴色，不复如前时。感之重叹息，人老良可悲。
补寿徐阁学七十
作者：吴宽
朝代：明
体裁：七言律诗

黄阁身居近五云，四朝弼亮古尝闻。曾因旧学称良傅，常有嘉谋告圣君。故族遥传徐孺子，义田重置范希文。万方锡福须劳助，寿域高跻更策勋。
补送吕秉之太仆
作者：吴宽
朝代：明
体裁：七言律诗

典客南行荷美除，皆山忽忆记环滁。政成有地真堪牧，诗就临溪尚可渔。寿母频供堂上馔，故家长保箧中书。相逢尽是青云客，科第谁从世禄馀。
补送艾郎中使朝鲜次韵二首·其一
作者：吴宽
朝代：明
体裁：七言律诗

天高广乐奏清都，日近金门动玉枢。当代使规应在橐，古人王会巳成图。诵诗专对须郎署，秉礼相传自海隅。东去莫论穷八站，喜无烽火照长途。
补送艾郎中使朝鲜次韵二首·其二
作者：吴宽
朝代：明
体裁：七言律诗

前星光动诏颁时，赐服煌煌称汉仪。久爱姚崇裁滞事，又看陆贾制新词。归循山海旄垂节，步上星辰履饰綦。鸭绿江头谁击鼓，晓来相送有冯夷。
西域贾胡以狮子入贡有诏却之次韵鸣治
作者：吴宽
朝代：明
体裁：七言律诗

万里流沙奇兽去，数行新诏满朝欢。须知此物真无益，始信为君亦不难。盛世粪田曾却马，他人野鸟自称鸾。即看重译皆归化，敌国何方是契丹。
西山杂兴七首·其一
作者：吴宽
朝代：明
体裁：七言绝句

岸头偶遇种瓜翁，为说瓜田可免穷。瓜到熟时钱易得，只愁萤火作蝗虫。
西山杂兴七首·其七
作者：吴宽
朝代：明
体裁：七言绝句

雨势如倾水满塘，旱田能救是高乡。明朝还用晴乾好，恐使低乡告水荒。
西山杂兴七首·其三
作者：吴宽
朝代：明
体裁：七言绝句

小户无田粮最悭，从来户内只荒山。一升旧额加三四，割尽茅柴难补还。
西山杂兴七首·其二
作者：吴宽
朝代：明
体裁：七言绝句

横山西麓见山农，为说山田最害侬。一亩犹输粮七斗，何曾囤里蓄冬舂。
西山杂兴七首·其五
作者：吴宽
朝代：明
体裁：七言绝句

手持长锸背携筐，日出深山斸药忙。不为延年资服食，卖钱买米纳官粮。
西山杂兴七首·其六
作者：吴宽
朝代：明
体裁：七言绝句

海上风来偃绿杨，城中人喜夜乘凉。不知农父芸苗处，只爱田间水似汤。
西山杂兴七首·其四
作者：吴宽
朝代：明
体裁：七言绝句

老农头白种山田，不识山中有蕨拳。苗可作�根作粉，何为忍饿度荒年。
西斋前作步廊三楹奕侄种紫竹数竿于前因名紫
作者：吴宽
朝代：明
体裁：七言律诗

诗人自昔咏长亭，匠氏何劳检木经。白板也须存古制，紫筠聊复制新铭。苔痕渐上阶还甃，月色无边户不扃。携向江湖风若利，吴歌唱动便扬舲。
西涯示东兖纪游诸作有谒颜庙一首予昔谒庙未有诗因次韵补之
作者：吴宽
朝代：明
体裁：古风

鲁人有东家，颜氏非西邻。陋巷带眢井，千载犹荒村。古屋自曾光，累代加褒甄。继昔心不违，至今里称仁。贤哉克复语，后生庶前闻。岂知簟瓢乐，乐道非乐贫。我昔过其里，指途藉居人。是时属炎暑，萧索如初春。老树尽摧折，周垣半颓堙。入祠重瞻拜，瓣香贽明神。终退见■者，疑为原宪孙。泗水清滉漾，尼山翠嶙峋。落日无以荐，悠然歌采蘋。
西溪舟行二首·其一
作者：吴宽
朝代：明
体裁：七言律诗

溪上扁舟隔月来，农家风景稻齐栽。石湖正接鲇鱼口，芳草又生麋鹿台。越国深谋当日得，吴宫遗曲后人哀。每当怀古伤幽抱，日落灵岩首更回。
西溪舟行二首·其二
作者：吴宽
朝代：明
体裁：七言律诗

清晓农家始荷蓑，一篙初试水痕多。乱山遮断疑无路，长岸回旋自有河。休縳草龙依古法，徒闻秧马作长歌。船窗欹枕初成梦，却报荷花荡巳过。
观乌丝竞渡图
作者：吴宽
朝代：明
体裁：古风

五色彰施成画片，刺绣刻丝吾屡见。何来一段迹尤奇，乌綵细入鹅溪绢。首卬尾掉纷龙舟，天潢竞渡过中流。虹桥千丈弯如卧，云阁半空高欲浮。轻舠荡漾呈百戏，吹笛击鼙争意气。冠裳立候总朝臣，御驾来应钜■是。偶观妙手绝代无，老眼频疑画史摹。女工挑线亦常有，谁聚氄毛为此图。印文特识元文代，上有奎章天历在。么么十五字题名，至大仍书庚戌载。御府画图皆等閒，后皇对此独开颜。苑中刻木能依样，嬴得都人号鲁班。
观内阁芍药
作者：吴宽
朝代：明
体裁：七言律诗

丝纶阁下几枝红，长许行看数步中。独荷发生应近日，未容零落便随风。品高巳作词林话，根老还收药剂功。若向人家园里种，倚阑安得致三公。
观制雨絪
作者：吴宽
朝代：明
体裁：七言律诗

作轩未料宛丘长，檐下增修匠石良。坐倚前楹天忽远，步当平砌午偏凉。白云就宿看逾稳，急雨来催信不妨。敢与苏家论择胜，半间难遣十夫将。
观园翁种菜
作者：吴宽
朝代：明
体裁：古风

园居无所营，䈥力徙自强。惜哉一亩地，愧尔三年荒。清晨老圃至，锄治循东墙。札札瓦砾除，奚顾宿草伤。壅土成数畦，遂分界与疆。土爰布美种，能风要深藏。因感昔人语，种植信有方。日夕度垄行，依然自褰裳。流泉俯可挹，长沟设堤防。所恨天久旱，井泥浑且黄。安能足灌溉，顿使莱甲长。人力巳云至，天时亦相妨。缘知田野外，黄沙正茫茫。何如但肉食，此劳不须尝。
观土鲁番遣使入贡
作者：吴宽
朝代：明
体裁：七言律诗

西行万里度流沙，职贡重修远慕华。诏下巳将金印复，师还不用玉门遮。毳衣伏地皆专使，皮币充庭有数车。介子目甘为盗劫，奇功莫向圣朝誇。
观天鹅池中对浴
作者：吴宽
朝代：明
体裁：古风

白羽雪同明，游戏绿波里。为我增颜色，小池亦清泚。新蒲生正繁，高荷净如洗。众碧相掩映，倏尔欲藏尾。萍藻浴且浮，恣食更从尔。尔本云衢物，何时落尘滓。犹胜樊笼中，容与莫惊起。
观奕
作者：吴宽
朝代：明
体裁：七言律诗

高楼残雪照棋枰，坐觉窗间黑白明。袖手自甘终日饱，苦心谁惜两雄争。豪膺欲击形还匿，怒蚁初交阵巳成。却笑面前岐路满，苏张何事学纵横。
观弈
作者：吴宽
朝代：明

高楼残雪照棋枰，坐觉窗间黑白明。袖手自甘终日饱，苦心谁惜两雄争。豪鹰欲击形还匿，怒蚁初交阵已成。却笑面前歧路满，苏张何事学纵横。
观溪童捕鱼
作者：吴宽
朝代：明
体裁：古风

江南五月黄梅雨，一夜新添三尺水。莲叶东西芦苇间，斜阳映水鱼生子。溪童褰裳脱双履，一见水深心独喜。不须撒网与扳缯，捕得鱼来多赤鲤。鲤鱼最短亦盈咫，犹有老鱼不知止。君不见鲨鱮鲂鰋乘长河，去入龙门求大鲔。
观盛舜臣所藏竹炉盖仿惠山元僧之制其伯父侍郎公铭其傍
作者：吴宽
朝代：明
体裁：七言律诗

听松庵里试名泉，旧物曾将活火煎。载读铭文何更古，偶观规制宛如前。细筠信尔呈工巧，暗浪从渠搅醉眠。绝胜田家盛酒器，百年长共子孙全。
观耕籍田
作者：吴宽
朝代：明

春郊风动綵旗新，快睹黄衣是圣人。盛礼肇行非自汉，古诗犹在宛如豳。朝臣共助三推止，野乐全胜九奏频。稼穑先知端可贺，粢盛不独备明禋。
记园中草木二十首 其一 槐
作者：吴宽
朝代：明

东园忆初购，粪壤频扫除。墙下古槐树，憔悴色不舒。况遭众攀折，高枝且无余。爱护至今日，浓阴接吾庐。数步已仰视，伟哉巨人如。非藉此荫庇，谁结幽亭居。立为众木长，奴仆柽与榆。
记园中草木二十首 其一 槐
作者：吴宽
朝代：明
体裁：古风

东园忆初购，粪壤频扫除。墙下古槐树，憔悴色不舒。况遭众攀折，高枝且无馀。爱护至今日，浓阴接吾庐。数步巳仰视，伟哉钜人如。非藉此荫庇，谁结幽亭居。立为众木长，奴仆柽与榆。
记园中草木二十首 其七 榴
作者：吴宽
朝代：明

团团复亭亭，园子巧相竞。都下朝千盆，花市此为盛。我独解其缚，高枝遂其性。参差花更繁，绯绿错相映。安石名已蒙，休从谢公姓。
记园中草木二十首 其七 榴
作者：吴宽
朝代：明
体裁：古风

团团复亭亭，园子巧相竞。都下朝千盆，花市此为盛。我独解其缚，高枝遂其性。参差花更繁，绯绿错相映。安石名巳蒙，休从谢公姓。
记园中草木二十首 其三 柽
作者：吴宽
朝代：明
体裁：古风

读《诗》识其名，谁谓材无用。西戎每度河，此木能载重。所以人字之，岂在作梁栋。两株倚东篱，计亦七年种。相对垂青丝，蓦地来二仲。
记园中草木二十首 其三 柽
作者：吴宽
朝代：明

读《诗》识其名，谁谓材无用。西戎每渡河，此木能载重。所以人字之，岂在作梁栋。两株倚东篱，计亦七年种。相对垂青丝，蓦地来二仲。
记园中草木二十首 其九 丁香
作者：吴宽
朝代：明

花开不结实，徒冒丁香名。枝头缀紫粟，旖旎香非轻。乃知博物者，名以香而成。或者树相类，惜未南中行。初栽只一干，肥壤蘖争萌。分移故园内，不知枯与荣。终当问来使，亦欲如渊明。
记园中草木二十首 其二 榆
作者：吴宽
朝代：明

始我种三榆，近在亭之左。西日待隐蔽，阴成客能坐。七年长渐高，密叶已交锁。生钱闻可食，贫者当果蓏。其一忽憔悴，啮腹缘蚁蜾。持斧欲伐之，材未中船舵。藤蔓方附丽，不伐亦自可。古人无弃物，守圃常用跛。
记园中草木二十首 其二 榆
作者：吴宽
朝代：明
体裁：古风

始我种三榆，近在亭之左。西日待隐蔽，阴成客能坐。七年长渐高，密叶巳交锁。生钱闻可食，贫者当果蓏。其一忽憔悴，啮腹缘蚁蜾。持斧欲伐之，材未中船舵。藤蔓方附丽，不伐亦自可。古人无弃物，守圃尝用跛。
记园中草木二十首 其二十 芦
作者：吴宽
朝代：明

江湖渺无际，弥望皆高芦。芦本水滨物，久疑平陆无。移根偶种植，沟浅土不污。纵横勿遍地，叶卷多葭莩。白花可为絮，长干须人扶。每当风雨夕，萧萧亦江湖。宛如扁舟过，榜人共歌呼。浩然发归兴，岂为思莼鲈。
记园中草木二十首 其二十 芦
作者：吴宽
朝代：明
体裁：古风

江湖渺无际，弥望皆高芦。芦本水滨物，久疑平陆无。移根偶种植，沟浅土不污。纵横忽遍地，叶卷多葭莩。白花可为絮，长干须人扶。每当风雨夕，萧萧亦江湖。宛如扁舟过，榜人共歌呼。浩然发归兴，岂为思莼鲈。
记园中草木二十首 其五 桧柏
作者：吴宽
朝代：明

桧柏性相似，安论不同形。城南久移植，用以护幽亭。桧也渐生粉，柏兮复垂铃。幸非两石间，自足全余龄。古槐虽老大，秋到即凋零。园空霜雪冷，见此独青青。
记园中草木二十首 其五 桧柏
作者：吴宽
朝代：明
体裁：古风

桧柏性相似，安论不同形。城南久移植，用以护幽亭。桧也渐生粉，柏兮复垂铃。幸非两石间，自足全馀龄。古槐虽老大，秋到即凋零。园空霜雪冷，见此独青青。
记园中草木二十首 其八 竹
作者：吴宽
朝代：明

翛然数君子，落落俱长身。东家每借看，步去不嫌频。移栽幸许我，已自前年春。自我得此辈，园居岂为贫。但忧积雨霁，日暴少精神。终然勤灌溉，枝叶还如新。因兹悟为学，黾勉在斯晨。
记园中草木二十首 其八 竹
作者：吴宽
朝代：明
体裁：古风

翛然数君子，落落俱长身。东家每借看，步去不嫌频。移栽幸许我，巳自前年春。自我得此辈，园居岂为贫。但忧积雨霁，日暴少精神。终然勤灌溉，枝叶还如新。因兹悟为学，黾勉在斯晨。
记园中草木二十首 其六 槿
作者：吴宽
朝代：明

南方编短篱，木槿每当路。北地少为贵，翻编短篱护。要知一物耳，贵贱以地故。夏末蕊累累，生意含晓露。花开亦可观，别种更相妒。独怜一夕间，颜色已非素。蕊多固应尔，此理真自悟。不见萱草花，开落只朝暮。
记园中草木二十首 其六 槿
作者：吴宽
朝代：明
体裁：古风

南方编短篱，木槿每当路。北地少为贵，翻编短篱护。要知一物耳，贵贱以地故。夏末蕊累累，生意含晓露。花开亦可观，别种更相妒。独怜一夕间，颜色巳非素。蕊多固应尔，此理真自悟。不见萱草花，开落只朝暮。
记园中草木二十首 其十 马槟榔
作者：吴宽
朝代：明

有树吾不识，人云马槟榔。槟榔产南海，结实因瘴乡。平生冒其名，岂亦如丁香。白花细而密，实甘翻可尝。其叶与麻同，沃若泽且光。麻马音或讹，欲问郭驼亡。
记园中草木二十首 其十一 酴醾
作者：吴宽
朝代：明

酴醾发长条，丛生类蓍草。每记众花开，此种开独早。南方色多红，黄色见者少。但嫌易零落，蜂蝶食不饱。曲阑强遮护，童子日必扫。花落当复开，岂似主人老。昔枉诗客来，觅句步频绕。载诵成感伤，谁来慰幽抱。
记园中草木二十首 其十七 马蔺草
作者：吴宽
朝代：明
体裁：古风

薿薿叶如许，丰草名可当。花开颣兰蕙，嗅之却无香。不为人所贵，独取其根长。为帚或为拂，用之材亦良。根长既入土，多种河岸傍。岸崩始不善，兰蕙亦寻常。
记园中草木二十首 其十三 葵
作者：吴宽
朝代：明
体裁：古风

托身北墙隅，幸免人所践。苗长已过墙，入土根不浅。叶间蕊何多，濈濈满圆茧。此种觉尤佳，观者尽云鲜。倾心识忠臣，卫足存古典。作羔谅非菜，名同亦须辩。
记园中草木二十首 其十三 葵
作者：吴宽
朝代：明

托身北墙隅，幸免人所践。苗长已过墙，入土根不浅。叶间蕊何多，濈濈满圆茧。此种觉尤佳，观者尽云鲜。倾心识忠臣，卫足存古典。作羹谅非菜，名同亦须辩。
记园中草木二十首 其十九 牵牛
作者：吴宽
朝代：明
体裁：古风

《本草》载药品，草部见牵牛。董风篱落间，蔓生甚绸缪。谁琢紫玉簪，叶密花仍稠。日高即揫敛，岂是朝菌俦。阴气得独盛，下剂斯见收。便须作花庵，谁与迂叟谋。
记园中草木二十首 其十九 牵牛
作者：吴宽
朝代：明

《本草》载药品，草部见牵牛。薰风篱落间，蔓生甚绸缪。谁琢紫玉簪，叶密花仍稠。日高即揪敛，岂是朝菌俦。阴气得独盛，下剂斯见收。便须作花庵，谁与迂叟谋。
记园中草木二十首 其十二 刺醾
作者：吴宽
朝代：明

酴醾有数种，同名而异字。花开欲折难，铦钩如棘刺。白者干独长，红者香更腻。种之小径旁，所恨罥衣袂。插竹加编缚，步障差可类。石家金谷园，恐乏此佳致。
记园中草木二十首 其十二 刺醾
作者：吴宽
朝代：明
体裁：古风

酴醾有数种，同名而异字。花开欲折难，铦钩如棘刺。白者干独长，红者香更腻。种之小径旁，所恨罥衣袂。插竹加编缚，步障差可颣。石家金谷园，恐乏此佳致。
记园中草木二十首 其十五 黄连
作者：吴宽
朝代：明

花细山桂然，阶下不堪嗅。野人其根，根长节应九。苦节不可贞，服食可资寿。其功利于病，有客嫌苦口。戒予勿种兹，味苦和难受。岂不见甘草，百药无不有。
记园中草木二十首 其十五 黄连
作者：吴宽
朝代：明
体裁：古风

花细山桂然，阶下不堪嗅。野人斸其根，根长节应九。苦节不可贞，服食可资寿。其功利于病，有客嫌苦口。戒予勿种兹，味苦和难受。岂不见甘草，百药无不有。
记园中草木二十首 其十八 朱藤
作者：吴宽
朝代：明
体裁：古风

袅袅数尺藤，往岁手亲插。西庵敞短檐，藉尔两相夹。岁久终蔓延，枝叶已交接。有花散红缨，有子垂皂筴。赤日隔繁阴，偃息可移榻。但忧风雨甚，高架一朝压。霜雪却不妨，忍冬共经腊。
记园中草木二十首 其十八 朱藤
作者：吴宽
朝代：明

袅袅数尺藤，往岁手亲插。西庵敞短檐，藉尔两相夹。岁久终蔓延，枝叶已交接。有花散红缨，有子垂皂荚。赤日隔繁阴，偃息可移榻。但忧风雨甚，高架一朝压。霜雪却不妨，忍冬共经腊。
记园中草木二十首 其十六 紫芥
作者：吴宽
朝代：明

惟芥本菜类，秋深掇而藏。此种乃野生，已向春初长。紫花布满地，叶嫩亦堪尝。气味既不辛，却与芥同行。北人无不食，木蘖与草芒。入盘以油和，齿颊流肥香。
记园中草木二十首 其十六 紫芥
作者：吴宽
朝代：明
体裁：古风

惟芥本菜颣，秋深掇而藏。此种乃野生，巳向春初长。紫花布满地，叶嫩亦堪尝。气味既不辛，却与芥同行。北人无不食，木蘖与草芒。入盘以油和，齿颊流肥香。
记园中草木二十首 其十四 决明
作者：吴宽
朝代：明

黄花隐绿叶，雨过仍离披。不为杜老叹，未是凉风时。服食治目眚，吾将采掇之。不须更买药，园丁是医师。
记园中草木二十首 其四 枣
作者：吴宽
朝代：明

荒园乏佳果，枣树八九株。纂纂争结实，大率如琲珠。此种味甘脆，南方之所无。日炙色渐赤，儿童已窥觎。剥击盈数斗，邻舍或求须。早知实可食，何须种柽榆。此木颇耐旱，地宜土不濡。所以齐鲁间，斩伐充薪刍。近复得异种，挛拳类人痀。曲木未可恶，惟天付形躯。良材却矫揉，不见笏与弧。
记园中草木二十首 其四 枣
作者：吴宽
朝代：明
体裁：古风

荒园乏佳果，枣树八九株。纂纂争结实，大率如琲珠。此种味甘脆，南方之所无。日炙色渐赤，儿童巳窥觎。剥击盈数斗，邻舍或求须。早知实可食，何须种柽榆。此木颇耐旱，地宜土不濡。所以齐鲁间，斩伐充薪刍。近复得异种，挛拳颣人痀。曲木未可恶，惟天付形躯。良材却矫揉，不见笏与孤。
记园中草木二十首·槐
作者：吴宽
朝代：明

东园忆初购，粪壤频扫除。墙下古槐树，憔悴色不舒。况遭众攀折，高枝且无余。爱护至今日，浓阴接吾庐。数步已仰视，伟哉巨人如。非藉此荫庇，谁结幽亭居。立为众木长，奴仆柽与榆。始我种三榆，近在亭之左。西日待隐蔽，阴成客能坐。七年长渐高，密叶已交锁。生钱闻可食，贫者当果蓏。其一忽憔悴，啮腹缘蚁蜾。持斧欲伐之，材未中船舵。藤蔓方附丽，不伐亦自可。古人无弃物，守圃常用跛。读《诗》识其名，谁谓材无用。西戎每渡河，此木能载重。所以人字之，岂在作梁栋。两株倚东篱，计亦七年种。相对垂青丝，蓦地来二仲。荒园乏佳果，枣树八九株。纂纂争结实，大率如琲珠。此种味甘脆，南方之所无。日炙色渐赤，儿童已窥觎。剥击盈数斗，邻舍或求须。早知实可食，何须种柽榆。此木颇耐旱，地宜土不濡。所以齐鲁间，斩伐充薪刍。近复得异种，挛拳类人痀。曲木未可恶，惟天付形躯。良材却矫揉，不见笏与弧。桧柏性相似，安论不同形。城南久移植，用以护幽亭。桧也渐生粉，柏兮复垂铃。幸非两石间，自足全余龄。古槐虽老大，秋到即凋零。园空霜雪冷，见此独青青。南方编短篱，木槿每当路。北地少为贵，翻编短篱护。要知一物耳，贵贱以地故。夏末蕊累累，生意含晓露。花开亦可观，别种更相妒。独怜一夕间，颜色已非素。蕊多固应尔，此理真自悟。不见萱草花，开落只朝暮。翛然数君子，落落俱长身。东家每借看，步去不嫌频。移栽幸许我，已自前年春。自我得此辈，园居岂为贫。但忧积雨霁，日暴少精神。终然勤灌溉，枝叶还如新。因兹悟为学，黾勉在斯晨。花开不结实，徒冒丁香名。枝头缀紫粟，旖旎香非轻。乃知博物者，名以香而成。或者树相类，惜未南中行。初栽只一干，肥壤蘖争萌。分移故园内，不知枯与荣。终当问来使，亦欲如渊明。有树吾不识，人云马槟榔。槟榔产南海，结实因瘴乡。平生冒其名，岂亦如丁香。白花细而密，实甘翻可尝。其叶与麻同，沃若泽且光。麻马音或讹，欲问郭驼亡。酴醾发长条，丛生类蓍草。每记众花开，此种开独早。南方色多红，黄色见者少。但嫌易零落，蜂蝶食不饱。曲阑强遮护，童子日必扫。花落当复开，岂似主人老。昔枉诗客来，觅句步频绕。载诵成感伤，谁来慰幽抱。酴醾有数种，同名而异字。花开欲折难，铦钩如棘刺。白者干独长，红者香更腻。种之小径旁，所恨罥衣袂。插竹加编缚，步障差可类。石家金谷园，恐乏此佳致。托身北墙隅，幸免人所践。苗长已过墙，入土根不浅。叶间蕊何多，濈濈满圆茧。此种觉尤佳，观者尽云鲜。倾心识忠臣，卫足存古典。作羹谅非菜，名同亦须辩。黄花隐绿叶，雨过仍离披。不为杜老叹，未是凉风时。服食治目眚，吾将采掇之。不须更买药，园丁是医师。花细山桂然，阶下不堪嗅。野人其根，根长节应九。苦节不可贞，服食可资寿。其功利于病，有客嫌苦口。戒予勿种兹，味苦和难受。岂不见甘草，百药无不有。惟芥本菜类，秋深掇而藏。此种乃野生，已向春初长。紫花布满地，叶嫩亦堪尝。气味既不辛，却与芥同行。北人无不食，木蘖与草芒。入盘以油和，齿颊流肥香。薿薿叶如许，丰草名可当。花开类兰蕙，嗅之却无香。不为人所贵，独取其根长。为帚或为拂，用之材亦良。根长既入土，多种河岸旁。岸崩始不善，兰蕙亦寻常。袅袅数尺藤，往岁手亲插。西庵敞短檐，藉尔两相夹。岁久终蔓延，枝叶已交接。有花散红缨，有子垂皂荚。赤日隔繁阴，偃息可移榻。但忧风雨甚，高架一朝压。霜雪却不妨，忍冬共经腊。《本草》载药品，草部见牵牛。薰风篱落间，蔓生甚绸缪。谁琢紫玉簪，叶密花仍稠。日高即揪敛，岂是朝菌俦。阴气得独盛，下剂斯见收。便须作花庵，谁与迂叟谋。江湖渺无际，弥望皆高芦。芦本水滨物，久疑平陆无。移根偶种植，沟浅土不污。纵横勿遍地，叶卷多葭莩。白花可为絮，长干须人扶。每当风雨夕，萧萧亦江湖。宛如扁舟过，榜人共歌呼。浩然发归兴，岂为思莼鲈。
访启南舟中望虞山忆与启南同游今二十年矣
作者：吴宽
朝代：明
体裁：七言律诗

蜿蜒平野卧青山，相见令人独厚颜。徒有诗篇曾记咏，巳无筋力再跻攀。船头旋转凭黄帽，水面低回拟翠鬟。旧日同游谁在者，欲从东老学清閒。
访沈主客仲律不遇因题竹上
作者：吴宽
朝代：明
体裁：五言绝句

不见竹间人，空题竹间句。清风牵我衣，依依不能去。
诸友贺子新堂有联句数首杨惟立以疾不赴他日遍和其韵因取末首和而酬之
作者：吴宽
朝代：明
体裁：七言律诗

任渠府谒更台参，晓起微吟带宿酣。尚忆小堂虚左席，忽传新墨满方函。连篇且为从头数，隔巷真如对面谈。后夜只留沧海月，待将馀兴付东庵。
读乐天诗有五十八归来之句予明年正及其期遂次韵
作者：吴宽
朝代：明
体裁：古风

五十八归来，归来未为速。嗟我从去年，巳过六回六。秋尽园亭前，众叶错黄绿。岂不为渠笑，此地乃种木。旧业寄吴中，有木兼有竹。幸哉同乐天，我愿无不足。
读刘静修先生集
作者：吴宽
朝代：明
体裁：七言律诗

木落西山见一峰，容城何处问遗踪。德辉欲览空翔凤，王业如兴有卧龙。隐迹微茫随世代，悲歌激烈发心胸。静修斋里高风远，晚学抠衣恨莫从。
读友人所寄诗
作者：吴宽
朝代：明
体裁：古风

残暑犹未退，晓起坐书轩。隔水见青林，怅然思故园。清风偶披拂，衫袖何翩翩。属兹乞假睱，开牗涤嚣烦。口诵故人诗，如与故人言。蔼蔼春云飞，翙翙孤凤骞。藻句和未得，中心徒弗谖。何日陈湖滨，相与弄潺湲。
读廖司训诗
作者：吴宽
朝代：明
体裁：古风

先生抚州彦，来为婺州师。清晨坐高堂，讲席拥皋比。弟子百数人，出入矩与规。先生以身教，未尝费言辞。共云今人中，得此胡翼之。我友王允达，托交两无疑。恨我不识面，示我所寄诗。诗长三过读，读之竟忘疲。其辞如剑锋，凛然白差差。上忧吏治陋，下忧士习卑。孰为障颓波，孰为张四维。三复先生言，苦心良可悲。欲将今世人，化为唐虞时。士皆元与凯，吏皆皋与夔。王道恒荡荡，齐民总熙熙。忧怀庶可慰，聊用一解颐。窃观先生心，卓尔出等夷。但恐言太高，反为当路嗤。方今法宫中，圣人贵无为。一相久自择，谓能系安危。守椟既有人，自毁玉与龟。谅非有言责，勿起出位思。幸卷三寸舌，横经固其宜。抚州古名郡，山川有诸奇。草庐与道园，近世尚可追。著书寓微意，足为千载垂。再拜向先生，吾言止于斯。
读济之南都纪行诗
作者：吴宽
朝代：明
体裁：七言律诗

长卷亲书截剡藤，调高欲和却难能。灯檠夜静频生灺，砚沼冬深始结冰。舟入龙潭轻一叶，屐回鼋岭历千层。句中了了江南意，为忆登临我亦曾。
读济之撰贡士顾伯谦墓铭
作者：吴宽
朝代：明
体裁：七言律诗

墨痕湿处石初镌，入手铭文忽怅然。好学如斯真可许，成名自昔岂无传。严亲拭袂当灵几，幼子摊床乱旧编。落日起亭呼不起，乡邦争惜后生贤。
读石崇王明君词
作者：吴宽
朝代：明
体裁：古风

晋代何人石季伦，古词始倡王明君。明君颜色不可见，后世只因颜色论。自兹词人不一一，其间言语何纷纷。吾思明君颜色未必美，画工被杀非信史。汉元嫁后汉成世，边塞年年通汉使。君王本是好色人，昭阳宫中潴祸水。岂不学曹瞒念蔡姬，黄金不惜赎峨眉。又恨明君不制十八拍，思怨谁将心事知。呜呼江都王女已先嫁，良家之子奚足悲。妇人出处亦有命，汉室禦戎何失正。请君谱作琵琶词，莫怨匈奴怨刘敬。
读苏集有除夜诗首四句云行年三十九劳生巳强半岁莫日斜时还为昔人叹盖述白太傅语也后苏公年止六十五而白公七十六予今年六十九适介其间因自赋以寄鄙怀
作者：吴宽
朝代：明
体裁：七言律诗

岁暮日斜三十九，更加三十又何如。劳生强半苏终少，视古犹稀白有馀。学士仍兼惭老学，书生未敢望尚书。平生却恨张师德，能保虚名不是渠。
读陆参政文量归田稿
作者：吴宽
朝代：明
体裁：七言绝句

陈塘宿草遍新茔，别集年来又刻成。凤鸟自怜毛羽好，孤栖终有不平鸣。
读陈玉汝纪梦之作
作者：吴宽
朝代：明
体裁：古风

忆年三十忧无儿，纸上仙翁谁赠之。沈卿自云手亲写，俨然挟弹张须眉。悠悠十五流年内，儿子三得仍三遗。门悬弧矢虽暂喜，架挂襁褓翻深悲。只今沈卿亦逝矣，厚意虚辱令人疑。翰林吉士东吴产，长身广颡兼丰颐。视予屈指五年少，三儿玉立肩参差。尚忧娶妇孙未抱，天生两臂将安施。沈卿有子尤善画，良夜梦感仙图披。起来捉笔忙志喜，一段奇事成新诗。陈君陈君真好奇，向人说梦何其痴。惟君有子昔无梦，如我有画今无儿。苏家轼辙亦偶尔，此例岂可攀而为。从来仁者说有复，敢以天道冤无知。君心不足陇还蜀，我欲易满尧之夔。明年相与发一笑，我当弄璋君含饴。
读韩文公泷吏诗
作者：吴宽
朝代：明
体裁：七言绝句

自古东吴游宦乡，愁听泷吏比潮阳。苏公亦是南迁者，长作岭南人不妨。
谈命
作者：吴宽
朝代：明
体裁：古风

有客能谈命，言予运正通。运通亦何事，爵位当日崇。客言与吾意，所见颇不同。凡今登仕者，命服华其躬。人徒见其美，入朝恒惴惴，临事惟忡忡。官秩久益进，职业愈难供。王法或幸免，清议安能容。一朝奉身退，忧患顿若空。趋朝谢车马，睡足日头红。田园日以涉，山水任所穷。出门无禁制，开口无灾凶。乐哉难具述，林下始收功。吾生果有命，归去在吴中。
谒元世祖庙
作者：吴宽
朝代：明
体裁：七言律诗

百年中国乘衰运，万马临河度斡难。鲁史会戎犹甚谨，燕都称帝亦偏安。冠裳巳敝尘埃积，俎豆虽陈栋宇残。零落御容茅屋底，居民只作羯胡看。
谒外家墓
作者：吴宽
朝代：明
体裁：古风

高茔昔所筑，远在西山陬。始凿处士穴，万石临上头。忽逾二十载，旁峙复二丘。荒凉树尽伐，蔓草自绸缪。周垣既倾缺，中路废谁修。处士有厚德，贤配信其俦。如何使至此，天道亦可尤。二子伯最美，独抱子女忧。上冢无哭声，陈设空肴羞。我独重感叹，泪下不可收。有侄弱不振，生计且无谋。琢石为表识，次第植松楸。吾当任其事，庶以慰诸幽。
谒文信公祠
作者：吴宽
朝代：明
体裁：七言律诗

当时正气亘乾坤，忠义谁将宋史论。柴市宜为南向象，崖山应有北归魂。已酬乡里晞贤志，能报朝廷养士恩。一读六歌人便哭，天教遗墨燬无存。
谒狄梁公庙
作者：吴宽
朝代：明
体裁：七言律诗

远从唐室见贤豪，殿上香烟映赭袍。入夜不忧虓虎噬，向晨休报牝鸡号。庭空树瘿凭谁剖，沙满溪毛欲自薅。读罢碑文出门去，史家馀论范公高。
谒耶律丞相墓
作者：吴宽
朝代：明
体裁：七言律诗

角端人语太兵还，帷幄功高掩伯颜。身托中原只抔土，神归朔漠自重关。僧伽香火青松盛，翁仲风霜白石顽。遗象俨然惊叹久，一间空屋倚西山。
谒陵与韩贯道户部大胜寺前晚坐
作者：吴宽
朝代：明
体裁：七言律诗

高树丛生积水清，乱蝉齐噪夕阳明。青苔满地留人迹，黄土何年系寺名。便与诗家谋共隐，不从衲子话无生。胡床坐久凉阴下，縳木为桥喜更平。
谒陵宿昌平学舍
作者：吴宽
朝代：明

闭门无事谢诸生，西舍支床睡未成。树老不禁风势急，山高空负月华明。连槽疲马时相啮，隔屋群鸡忽乱鸣。安得故人来此宿，壁间持烛共题名。
谒韩蕲王墓
作者：吴宽
朝代：明

家国何多难，推寻为蔡童。嬴秦方逐北，周室竟迁东。江左朝廷在，淮南驿骑通。天终怜宋土，时则有韩公。一剑横天外，诸酋在目中。南云当箭镞，黄盖走艨艟。伐越期成霸，于潜耻会戎。萧墙狼跋尽，野穴鼠群空。聚米筹三镇，开门待两宫。齐王真济美，鄂国与争雄。有诏从中制，惟诗咏内讧。闲游嗟我独，和议约谁同。殉葬长弓劲，题铭片石穹。龟趺呈细刻，龙额表孤忠。草树樵苏断，粢盛享祀丰。神灵悬皎日，生气亘长虹。异代今全盛，当论保障功。
谢仲山送鹤图
作者：吴宽
朝代：明
体裁：七言律诗

东园白鹤似人长，花径孤栖每自伤。粉墨如新初点染，羽毛依旧欲徊翔。只疑明月还留影，却恨空林不入行。对此忽为苏子叹，谁能呼取下高堂。
谢僚友似公摘送左厢前杏子
作者：吴宽
朝代：明
体裁：七言绝句

一树临窗初试花，又看结实压枝斜。薰风吹熟甜如蜜，坄我何须用木瓜。
谢冯佩之次韵送盐笋
作者：吴宽
朝代：明

桃竹初疑一束开，齿牙还辨越船来。囊盛藤子新题帖，饭煮芹菹漫作堆。兴逐先春风味胜，功收斥卤雪花嵬。任渠老硬相评品，未许伶伦当管裁。
谢冯副郎送惠山泉
作者：吴宽
朝代：明
体裁：古风

何处泉满腹，惠山横翠屏。山远不能移，谁移此泓渟。客从山下来，遗我泉两瓶。磊磊石子在，中涵数峰青。宛如清晓汲，尚带鱼龙腥。煎茶水有记，陆羽著茶经。舌端辨清浊，岂但如渭泾。兹泉列第二，不甘让中泠。幸蒙苏子咏，将诗作泉铭。至今山游者，争仰漪澜亭。远饷踰千里，瓿甊载吴舲。后人不好事，此事久巳停。大瓮封泥头，所重惟醯醽。一朝俄得此，高屋惊建瓴。阳羡茶适至，新品攒寸莛。虽非龙凤团，胜出蔡与丁。二物偶相值，活火仍荧荧。蟹眼泡渐起，羊肠车可听。煎烹既如法，倾泻散兰馨。连饮渴顿解，更使尘目醒。瓶厎有馀沥，照见发星星。嗟此一段奇，何意当衰龄。不须茶始饮，饮水心常惺。未足酬雅意，聊用报山灵。
谢叶惟立送菊
作者：吴宽
朝代：明
体裁：七言律诗

园门岁晚只常关，忽送幽花满目斑。天意故教秋色好，世情不使物华閒。临风酹酒怜人老，傍径编篱恨地悭。赖有疏篁为伴侣，平生高节总难攀。
谢吴中亲友·清平乐
作者：吴宽
朝代：明
体裁：词

金昌亭下。舟泊当春夜。水底星光光许大。风利帆开似马。晓来送客忙追。不知人在天涯。莫诮褰裳宵遁，怕当人面分离。
谢吴承翰送悟道泉
作者：吴宽
朝代：明
体裁：七言律诗

试茶忆在廿年前，碧瓮舁来味宛然。踏雪故穿东涧屐，迎风遥附太湖船。题诗寥落怜诸友，悟道分明见老禅。自愧无能为水记，遍将名品与人传。
谢周尚书伯常送鱼次太保屠公韵
作者：吴宽
朝代：明
体裁：五言律诗

南行涉大江，唤买隔船窗。占梦虽非众，携来却得双。尺书烹有字，长铗怨无腔。酒熟真堪荐，呼童倒玉缸。
谢孔昭临黄大痴画
作者：吴宽
朝代：明

大痴道人避世士，移家旧隐虞山里。早年能画老入神，落笔虞山宛相似。深林依稀村坞重，水口近与昆湖通。高冈磈硊势欲堕，此老前身黄石公。百年以后谁其亚，昔者吴门称老谢。案头临画似临书，咄咄逼人真可诧。风流前辈杳难攀，谑语空传谢叠山。窗中远岫依然在，天际春云仍自还。
谢孔昭画
作者：吴宽
朝代：明
体裁：七言绝句

卢鸿草堂今有无，吴中时见谢翁图。松风涧水书声合，林下高人不可呼。
谢孙希说送蒲团
作者：吴宽
朝代：明
体裁：七言律诗

新编满叶未全乾，倦坐藜床每弄丸。罄矣相随无长物，块然宜付此閒官。禅心似彼何时动，病肘从今有处安。聊就坡翁偷谑语，一诗换得两尖团。
谢孙希说送长鸣鸡
作者：吴宽
朝代：明

何物䙰褷白锦毛，庭前解缚便长号。徒闻野鹜令人爱，未许苍蝇代尔劳。拔距群来如赴敌，峨冠独立自分曹。夜深风雨偏安枕，餔啜从今谢子敖。
谢安游东山图
作者：吴宽
朝代：明

东山高卧如龙蟠，天下苍生望谢安。徵书再下翻然起，五十不妨初作官。征西将军姓桓者，致我胡为居幕下。新亭狎视犹小儿，流汗何人面如赭。北兵百万次淮淝，别墅与客方围棋。捷书已至未终局，江上阿玄班捷师。高怀磊落多长技，谁识向来游戏事。后世风流强慕之，登山也复携歌妓。
谢安游东山图
作者：吴宽
朝代：明
体裁：古风

东山高卧如龙蟠，天下苍生望谢安。徵书再下翻然起，五十不妨初作官。征西将军姓桓者，致我胡为居幕下。新亭狎视犹小儿，流汗何人面如赭。北兵百万次淮淝，别墅与客方围棋。捷书巳至未终局，江上阿玄班我师。高怀磊落多长技，谁识向来游戏事。后世风流强慕之，登山也复携歌妓。
谢屠公送新榛
作者：吴宽
朝代：明

七月辽阳已降霜，簪头落地野榛香。三年不到燕山下，又喜频将玉颗尝。
谢屠公送新榛
作者：吴宽
朝代：明
体裁：七言绝句

七月辽阳巳降霜，簪头落地野榛香。三年不到燕山下，又喜频将玉颗尝。
谢屠公送猫
作者：吴宽
朝代：明
体裁：古风

东巷所居第，破屋才数间。何物争穿牖，穴地深且跧。入夜呼队出，踪迹殊奸顽。衣囊屡嚼啮，书架能缘攀。厥类虽甚夥，厥状亦甚孱。即欲扑灭之，寸矢弓莫弯。谁家有小畜，非獾复非豻。眈眈视而步，如虎出深山。善捕却容易，偏乞何其艰。公幸恤我患，使人忽分颁。奇形合相法，尾短睛悬镮。黑白错为章，宛同野狸斑。骏足尚可市，此价金千锾。今我幸得此，夜卧不鳏鳏。拊床少叱咤，高枕当闭关。利爪最善获，头颈血流殷。穴中知有警，远遁犹穷蛮。苏子休赋黠，张汤免诛奸。但恐恋旧主，逸去须遣还。持此为公谢，简略无多删。
谢屠公送西域眼镜
作者：吴宽
朝代：明
体裁：古风

家藏古铜镜，满面尘始拂。不但人妍媸，更可照百物。虽然明若此，其背暗如漆。妍媸既莫辨，百物亦尽匿。此镜从何来，异哉不可诘。圆与荚钱同，净与云母匹。又若台星然，两比半天出。持之近眼眶，偏宜对书帙。蝇头琐细字，明莹颣椽笔。子生抱书淫，视短苦目疾。及玆佐吏曹，文案夕未毕。太宰定知我，投赠不待乞。一朝忽得此，旧疾觉顿失。谢却拨云膏，生白讶虚室。扁鹊见五脏，未必有奇术。随身或持此，遂使目光溢。世传离娄明，双睛不能没。千年黄壤间，化此直百镒。闻之西域产，其名殊不一。博物有张华，吾当从彼质。
谢文宗儒以茶榼寄赠
作者：吴宽
朝代：明
体裁：七言律诗

畴昔山崖与水滨，行时茶具每随身。俗缘未尽还分郡，清物犹存合赠人。陆羽已尝泉最美，迟任休说器惟新。只今纸裹真堪笑，携去尤惊范景仁。
谢朱懋恭同年寄龙井茶
作者：吴宽
朝代：明
体裁：七言律诗

谏议书来印不斜，忽惊入手是春芽。惜无一斛虎丘水，煮尽二斤龙井茶。顾渚品高知已退，建溪名重恐难加。饮馀为比公清苦，风味依然在齿牙。
谢李贞伯送瓦茶炉
作者：吴宽
朝代：明
体裁：七言律诗

搏埴功成上短筵，茶香酒煖尽相便。送来陶鼎风斯下，移近寒屏火始然。巧匠刻铭依古制，才人联咏费新篇。却怜吴地官窑遍，深幸遗材出万砖。
谢济之送橘二首·其一
作者：吴宽
朝代：明
体裁：七言绝句

得月亭边碧树攒，及时摘实仗园官。报君嘉惠如相称，须是闽中荔子丹。
谢济之送橘二首·其二
作者：吴宽
朝代：明
体裁：七言绝句

黄红错落满雕盘，如见珊瑚间木难。莫把糖囊名更改，齿牙真不带清酸。
谢济之送橘次旧韵二首
作者：吴宽
朝代：明
体裁：古风

味甘不用两眉攒，种得成林合弃官。食后不将皮核弃，扶衰。
谢济之送银杏
作者：吴宽
朝代：明

错落朱提数百枚，洞庭秋色满盘堆。霜余乱摘连柑子，雪里同煨有芋魁。不用盛囊书复写，料非钻核意无猜。却愁佳惠终难继，乞与山中几树栽。
谢济之送银杏
作者：吴宽
朝代：明
体裁：七言律诗

错落朱提数百枚，洞庭秋色满盘堆。霜馀乱摘连柑子，雪里同煨有芋魁。不用盛囊书复写，料非钻核意无猜。却愁佳惠终难继，乞与山中几树栽。
谢王主簿送菊
作者：吴宽
朝代：明
体裁：七言律诗

看菊曾为别墅游，邓村风露六年秋。幽姿入眼犹黄面，晚节惊心易白头。巳叹无钱空复对，何妨有酒自相酬。陡然篱落增颜色，更把重阳故事修。
谢王惟颙赠雕漆柱杖
作者：吴宽
朝代：明
体裁：七言律诗

良工雕刻几时成，入手铿然忽有声。海鹤蜕来苍骨露，壑蛇蛰起紫皮明。江心桃竹空劳咏，阶下藜科浪得名。雅意扶衰真不薄，欲将文木作函盛。
谢石田送匏砚复次前韵
作者：吴宽
朝代：明
体裁：七言律诗

园官惊见瓠壶肥，肯信良工自范围。物在要论真与假，谱亡空较是耶非。出门合辙何从合，逃墨归儒始是归。不是痴翁多玩好，平生有号更谁依。
谢陈原会寄方舄
作者：吴宽
朝代：明
体裁：七言绝句

佳制新成一尺方，退朝便作野人装。他年吴下登山好，着屐应怜去齿忙。
谢顾良弼李世贤携酒过访（五月晦）
作者：吴宽
朝代：明
体裁：七言律诗

初伏将临日正长，肩舆同约到茅堂。远林忽辱来公子，小圃翻能致辟疆。花下扶筇临乱石，藤阴移席避斜阳。幽居无物相延款，绿树成行晚更凉。
谢顾良弼送甘州枸杞
作者：吴宽
朝代：明

畦间此种看来无，绿叶尖长也自殊。似取珊瑚沉铁网，空将薏苡作明珠。菊苗同摘凭谁赋，药品兼收正尔须。曾是老人宜服食，只今衰病莫如吾。
贞伯玉汝原巳携酒同过园居二首·其一
作者：吴宽
朝代：明
体裁：七言律诗

门设荒园尽日开，探春时枉故人来。盘中自愧无鲑菜，墙下惟誇有鹊槐。愿得常年供纸墨，尚留隙地筑亭台。习家池上山公醉，马背须看倒载回。
贞伯玉汝原巳携酒同过园居二首·其二
作者：吴宽
朝代：明
体裁：七言律诗

石庭延客坐斜晖，此际残花亦缓飞。新作园官非强授，故冲诗阵忽重围。晚晴霞彩浮高屋，春冷风威入裌衣。后日相过应上巳，野泉犹可韨除归。
负暄
作者：吴宽
朝代：明

朝坐见日升，夕坐见日落。午坐日更多，煖气如火灼。陋居类田家，不省在城郭。高树凡数株，黄叶被霜搏。何曾遮阳乌，更复聚寒雀。傍不启窗扉，前不垂帐幕。炙背真可献，此语非善谑。昌黎却避景，迁坐身屡作。我幸无此劳，竟日不展脚。自我有此居，绵裘不重着。冬日何可爱，可爱更可乐。
贺张东海太守致仕·定风波
作者：吴宽
朝代：明
体裁：词

庾岭寒梅千树开。南安太守赋归来。向晚春风狂捲地。只有，梅花一笑不吾猜。拂袖高台亦快哉。风月，相随直到九峰隈。遥计到时春已暮。白发，苍颜醉也不曾颓。酒洌鱼肥，料得要人陪。
贺成国夫人胡氏七十
作者：吴宽
朝代：明
体裁：七言律诗

画戟门深翠幕重，北堂春酒色初浓。江南秀出名臣裔，天上荣加大国封。仙箓载颁人跨鹤，海图亲献客乘龙。百年将种能供养，高廪长盈禄万钟。
贺秦脩敬八十
作者：吴宽
朝代：明
体裁：七言律诗

扁舟忆泊锡山东，十载丰神梦寐中。巢父钓竿随海雾，陶仙笙乐坐松风。朝廷锡诰还因子，乡社评诗合让公。第二泉甘真可酿，百杯春酒莫教空。
赋园亭四物 其一 凳
作者：吴宽
朝代：明
体裁：七言绝句

楹间设席坐来安，横木旁施当曲阑。面面不妨閒徙倚，晓凉疏雨最宜看。
赋园亭四物 其三 屏
作者：吴宽
朝代：明
体裁：七言绝句

小红疏翠不遮亭，灾日西行藉纸屏。阴雨暂时谁许撒，更多游客要题名。
赋园亭四物 其二 䈳
作者：吴宽
朝代：明
体裁：七言绝句

槐花暗落雨声中，�䈳高撑两翼同。忆泛扁舟过木渎，青山缘岸正推蓬。
赋园亭四物 其四 桥
作者：吴宽
朝代：明
体裁：七言绝句

移得诗中丈八沟，雨馀新碧水初浮。晚来客醉高眠处，莫讶孙郎不枕流。
赋竹庆郭汝文五十
作者：吴宽
朝代：明
体裁：古风

竹似贤，昔日闻之白乐天。乐天好竹好其德，此语虽佳意未全。古来贤者必有寿，吾于竹也盖亦知其然。所以风雨穿其■，雪霜压其肩。空园寄傲不肯屈，节操挺挺老愈坚。吴门开寿域，隐者跻独先。堂上不合生此竹，何人移入图中悬。画家窃取诗人意，以竹比德仍比年。淞江之滨地宜此，从今种满数亩田。削筠必带节，斫干当及箯。筠可作冠干可杖，杖须入手冠须颠。逍遥长醉竹叶酒，掀髯一笑清风前。
赋苇庵新栽四栝
作者：吴宽
朝代：明
体裁：七言律诗

嘉树初从何处移，并持高节巳虬枝。良材旧作荆州贡，别种休评杜老诗。春雨总沾亲手植，岁寒能长及肩随。他年五老成宾主，秀色参天映寿卮。